cyanic-selkie/wikianc huggingface dataset:
ഗ്ലാസ്സ് ട്രാൻസീഷൻ
പ്രത്യേകതകൾ
ഉറച്ചതെങ്കിലും എളുപ്പം ഒടിയുന്ന അവസ്ഥയാണ് സ്ഫടികാവസ്ഥ അഥവാ ഗ്ലാസ്സി സ്റ്റേറ്റ് (glassy state). ഈ അവസ്ഥയിൽ ശൃംഖലകൾക്ക് ചലനശേഷി ഉണ്ടാവില്ല, അവ സ്വസ്ഥാനങ്ങളിൽ ഉറച്ചിരിക്കും. താപമാനം വർദ്ധിക്കുന്നതോടെ ഊർജ്ജസ്വലരാവുന്ന ശൃംഖലകൾക്ക് ചലനാത്മകത കൈ വരുന്നു. എന്നാൽ കെട്ടുപിണഞ്ഞു കിടക്കുന്നതിനാൽ തുടക്കത്തിൽ ഭാഗികമായ പാർശ്വ ചലനങ്ങളേ സാധ്യമാകുന്നുളളു. ഇങ്ങനെ ഇളകുന്നതിനു കൂടുതൽ വ്യാപ്തി (Free volume) ആവശ്യമായി വരുന്നു. കൂടുതൽ താപോർജ്ജം വലിച്ചടുത്ത് പതുക്കെ പതുക്കെ, ശൃംഖലകൾ ഏറെക്കുറെ വേറിട്ട് കൂടുതൽ സ്വാതന്ത്ര്യത്തോടെ ചലിക്കാറാകുന്നു. പദാർത്ഥം മൃദുവാകയും ഒടുവിൽ പൂർണ്ണമായി ദ്രവീകരിക്കുകയും ചെയ്യുന്നു. പ്ലാസ്റ്റിക്കുകളെ മൃദുവാക്കുവാനായി ഉപയോഗിക്കപ്പെടുന്ന രാസസംയുക്തങ്ങളാണ് പ്ലാസ്റ്റിസൈസറുകൾ  എളുപ്പത്തിലൊടിയുന്ന പദാർത്ഥ സ്വാഭാവത്തെ ഇല്ലാതാക്കി, Tg താപമാനം താഴ്ത്തുകയാണ് ഇവ ചെയ്യുന്നത്. ഓരോ പോളിമറിനും അതിൻറേതായ ഭൌതികരാസഗുണങ്ങളനുസരിച്ച്, പ്രത്യേകം പ്രത്യേകം പ്ലാസ്റ്റിസൈസറുകൾ ആണ് ഉപയോഗിക്കേണ്ടത്.
അവലംബം
വർഗ്ഗം: പോളിമറുകൾ
തഴുതാമ
നിലം പറ്റിവളരുന്ന ഒരു ഔഷധസസ്യമാണ്‌ തഴുതാമ. തമിഴാമ എന്നും ഇവ അറിയപ്പെടുന്നു. സംസ്കൃതത്തിൽ ഇതിനെ പുനർനവ എന്നു വിളിക്കുന്നു. പ്രധാനമായും പൂക്കളുടെ നിറം അനുസരിച്ച് വെള്ള, ചുവപ്പ്, നീല, ഇളം പച്ച എന്നീ നാല്‌ തരത്തിൽ കാണപ്പെടുന്നുണ്ട്. എങ്കിലും വെള്ളയും ചുവപ്പുമാണ്‌ സാധാരണ കാണപ്പെടുന്നവ.
രസാദി ഗുണങ്ങൾ
രസം :മധുരം, തിക്തം, കഷായം
ഗുണം :ലഘു, രൂക്ഷം
വീര്യം :ശീതം
വിപാകം :കടു<ref name="vns1">ഔഷധ സസ്യങ്ങൾ, ഡോ. നേശമണി, കേരള ഭാഷ ഇൻസ്റ്റിറ്റ്യൂട്ട്
ഔഷധയോഗ്യ ഭാഗം
സമൂലം
ഔഷധമൂല്യം
thumb|left|200px|വെള്ള തഴുതാമ വെള്ള തഴുതാമ പക്ഷവാതസംബന്ധമായ രോഗങ്ങളിൽ വളരെയധികം ഫലപ്രദമാണെന്ന് രാജനിഘണ്ടു എന്ന ഗ്രന്ഥത്തിലും ഹൃദ്രോഗം, മൂലക്കുരു എന്നീ രോഗങ്ങൾക്ക് ഫലപ്രദമാണെന്ന് ഭാവപ്രകാശത്തിലും ചരകസംഹിതയിൽ കുഷ്ഠരോഗത്തിനും ചർമ്മരോഗങ്ങൾക്കും ഗുണകരമാണെന്നും പറയുന്നു. ഉറക്ക്മില്ലായ്മ, രക്തവാതം, നേത്രരോഗങ്ങൾ എന്നിവയ്‌ക്കും തഴുതാമക്കഷായം ഗുണം ചെയ്യും. കൂടുതലായി അകത്തു ചെന്നാൽ ഛർദ്ദി ഉണ്ടാകും.
ഔഷധം
തഴുതാമവേരു്, രാമച്ചം, മുത്തങ്ങ ക്കിഴങ്ങു്, കുറുന്തോട്ടിവേരു്‌, ദേവദാരം, ചിറ്റരത്ത, ദർഭവേരു് എന്നിവകൊണ്ടുള്ള കഷായം തേനും പഞ്ചസാരയും മേമ്പൊടിചേർത്തു് കഴിച്ചാൽ സ്ത്രീകൾക്കു് സംയോഗസമയത്തും അതിനുശേഷവും യോനിയിലുണ്ടാകുന്ന വേദന ശമിക്കുകയും സംയോഗം ശരിയായി അനുഭവവേദ്യമാകുകയും ചെയ്യും.
തഴുതാമവേര്‌, വേപ്പിന്റെ തൊലി, പടവലം, ചുക്ക് കടുകരോഹിണി, അമൃത്, മരമഞ്ഞൾത്തൊലി, കടുക്കത്തോട് ഇവകൊണ്ടുള്ള കഷായം നീര്‌, കരൾ രോഗങ്ങൾ, ചുമ, ശ്വാസംമുട്ടൽ, പാണ്ടുരോഗം എന്നിവയ്ക്ക് ഔഷധമായി ഉപയോഗിക്കുന്നു. thumb|200px|right|തഴുതാമ ഇലയും മൊട്ടുകളും(Boerhavia diffusa)
ഇതും കാണുക
വെളുത്ത തഴുതാമ
ചിത്രങ്ങൾ
വർഗ്ഗം:ഔഷധസസ്യങ്ങൾ വർഗ്ഗം:കുറ്റിച്ചെടികൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:ഭക്ഷ്യയോഗ്യമായ ഇലകൾ ഉള്ള സസ്യങ്ങൾ വിഭാഗം:പച്ചക്കറികൾ വർഗ്ഗം:നിക്ടാജിനേസീ
കെ. രവിവർമ്മ
K.Ravivarma|thumb|right|250px ഒരു മലയാള സാഹിത്യകാരനും വിവർത്തകനുമാണ് '''കെ. രവിവർമ്മ'''(1915 ഒക്ടോബർ 21-2002മെയ് 1). വിവർത്തനത്തിനുള്ള ആദ്യത്തെ കേന്ദ്രസാഹിത്യ അക്കാദമി പുരസ്ക്കാരം 1989-ൽ ഇദ്ദേഹത്തിനു ലഭിച്ചു. ഹിന്ദി, സംസ്കൃതം, ബംഗാളി, ഉർദു എന്നീഭാഷകളിൽ നിപുണനായിരുന്നു. പഥേർ പാഞ്ജലി, ഗണദേവത തുടങ്ങിയ ബംഗാളി നോവലുകൾ മലയാളത്തിലേക്കും, എം.ടിയുടെ മഞ്ഞ് തുടങ്ങിയ മലയാള കൃതികൾ ഹിന്ദിയിലേക്കും വിവിർത്തനം ചെയ്തു.
ആദ്യകാല ജീവിതം
1916ൽ ഇടപ്പള്ളി കോശ്ശേരിൽ മഠത്തിൽ നീലകണ്ഠൻ നമ്പൂതിരിയുടെയും അംബിക നമ്പിഷ്ഠ്യാതിരിയുടെയും മകനായി ജനിച്ചു. ഇടപ്പള്ളിയിലും തൃപ്പൂണിത്തറയിലുമായി വിദ്യാഭ്യാസം പൂർത്തിയാക്കി. എറണാകുളം സെന്റ് ആൽബർട്സ് കോളേജിലും പരപ്പനങ്ങാടി സ്കൂളിലും അദ്ധ്യാപകനായി പ്രവർത്തിച്ചു. സ്വാതന്ത്ര്യസമരത്തിന്റെ ഭാഗമായി 1942-ൽ മഹാത്മാ ഗാന്ധിയേയും മറ്റു ദേശീയ നേതാക്കളെയും അറസ്റ്റ് ചെയ്തതിൽ പ്രതിഷേധിച്ച് ജോലി രാജിവയ്ക്കുകയുണ്ടായി. തുടർന്ന് സ്വപ്രയത്നത്താൽ വിവിധ ഭാഷകൾ പഠിക്കുകയും ചെയ്തു. 1948-ൽ ബാംഗ്ലൂർ, മദ്രാസ് എന്നിവിടങ്ങളിൽ വീണ്ടും അദ്ധ്യാപകവൃത്തി തുടങ്ങി.
സാഹിത്യജീവിതം
മാതൃഭൂമി പ്രസിദ്ധീകരിച്ചിരുന്ന ഹിന്ദി ദ്വൈവാരികയായ 'യുഗപ്രഭാതി'ന്റെ അസിസ്റ്റന്റ് എഡിറ്റർ, 'വീക്ഷണം' വാരികയുടെ അസിസ്റ്റന്റ് എഡിറ്റർ, 'മണ്ഡൽ പത്രിക' എന്ന ഹിന്ദി മാസികയുടെ എഡിറ്റർ എന്നീ പദവികളിൽ പ്രവർത്തിച്ചിട്ടുണ്ട്. മാതൃഭൂമിയിൽ എൻ.വി. കൃഷ്ണ വാര്യരോടൊപ്പം പ്രവർത്തിച്ചിരുന്ന സമയത്ത് അദ്ദേഹത്തിന്റെ പ്രേരണയിലാണ് രവിവർമ്മ വിവർത്തനങ്ങളിൽ ശ്രദ്ധ കേന്ദ്രീകരിക്കുന്നത്. പ്രൊബോധ് കുമാർ സന്യാലിന്റെ മഹാപ്രൊസ്ഥാനേർ പഥേ എന്ന കൃതി ഇദ്ദേഹം മലയാളത്തിലേയ്ക്ക് മഹാപ്രസ്ഥാനത്തിന്റെ മാർഗ്ഗത്തിലൂടെ എന്ന പേരിൽ തർജ്ജമ ചെയ്തിരുന്നു. ഈ കൃതിക്ക് തർജ്ജമാസാഹിത്യത്തിനുള്ള കേരള സാഹിത്യ അക്കാദമി പുരസ്കാരം ലഭിക്കുകയുണ്ടായി
വ്യക്തിജീവിതം
തൃപ്പൂണിത്തുറ പുറത്തേമഠത്തിൽ ലില്ലിവർമ്മയാണ് ഭാര്യ. ഗീത, സംഗീത, വിജയഗീത, രവിവർമ്മ എന്നിവർ മക്കളാണ്. 2002ൽ തൃപ്പൂണിത്തുറയിലെ സ്വവസതിയിൽ വച്ച് അന്തരിച്ചു.
അവലംബം
വർഗ്ഗം:സമഗ്രസംഭാവനക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ വർഗ്ഗം:1916-ൽ ജനിച്ചവർ വർഗ്ഗം:2002-ൽ മരിച്ചവർ വർഗ്ഗം:വിവർത്തനത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
മിസ്സ് യൂണിവേഴ്സ് 2012
മിസ്സ് യൂണിവേഴ്സിന്റെ 61-റാമത് പതിപ്പാണ് മിസ്സ് യൂണിവേഴ്സ് 2012. 2012 ഡിസംബർ 19-ന് അമേരിക്കയിലെ, ലാസ് വെയ്ഗസിൽ, പ്ലാനറ്റ് ഹോളിവുഡ് റിസോർട് ആൻഡ് കാസിനോവിൽ വെച്ചായിരുന്നു മത്സരം നടന്നത്. അങ്കോളയുടെ ലെയ്‌ല ലോപ്പസ് അമേരിക്കയുടെ ഒലീവിയ കൾപോ-വിനെ തന്റെ പിൻഗാമിയായി കിരീടമണിയിച്ചു.
തിരിച്ചുവരവുകൾ
2010-ൽ അവസാനമായി മത്സരിച്ചവർ
2009-ൽ അവസാനമായി മത്സരിച്ചവർ
പന്ന്യൻ രവീന്ദ്രൻ
കമ്യൂണിസ്റ്റ് പാർട്ടി ഓഫ് ഇന്ത്യയുടെ കേരള ഘടകം മുൻ സെക്രട്ടറിയും ദേശീയ സെക്രട്ടറിയേറ്റ് അംഗവുമാണ് പന്ന്യൻ രവീന്ദ്രൻ (ജനനം: ഡിസംബർ 22 1945‌).
ജീവിതരേഖ
കണ്ണൂർ ജില്ലയിലെ കക്കാട്ട് പന്ന്യൻ വീട്ടിൽ രാമന്റെയും യശോദയുടെയും മകനായി 1945-ൽ ജനനം. കക്കാട് കോർജാൻ യു.പി സ്‌കൂളിൽ പ്രാഥമിക വിദ്യാഭ്യാസം നടത്തുമ്പോൾ തന്നെ ബീഡി തൊഴിലിൽ ഏർപ്പെട്ടു. പതിനഞ്ചാം വയസ്സിൽ കമ്യൂണിസ്റ്റ് പാർട്ടി അംഗമായി. 1965-ൽ സി.പി.ഐ-യുടെ നേതൃത്വത്തിൽ നടന്ന ബാങ്ക് ദേശസാൽക്കരണ പ്രക്ഷോഭത്തിൽ പങ്കെടുത്തു ജയിൽവാസം അനുഭവിച്ചിട്ടുണ്ട്. 1979 മുതൽ 1982 വരെ എ.ഐ.വൈ.എഫ് സംസ്ഥാന പ്രസിഡന്റായിരുന്നു. 'തൊഴിൽ അല്ലെങ്കിൽ ജയിൽ' എന്ന മുദ്രാവാക്യം ഉയർത്തി യുവാക്കളെ സംഘടിപ്പിച്ച് സമരം നടത്തി ശ്രദ്ധേയനായി. 1982 മുതൽ 1986 വരെ സി.പി.ഐ. കണ്ണൂർ ജില്ലാ സെക്രട്ടറിയായിരുന്നു.
പാർലമെന്ററി രംഗത്തേക്കുള്ള പന്ന്യന്റെ അരങ്ങേറ്റം 1989-ലെ ആദ്യ ജില്ലാ കൗൺസിൽ തിരഞ്ഞെടുപ്പിലായിരുന്നു. തിരുവനന്തപുരം ലോകസഭാ നിയോജകമണ്ഡലത്തെ പ്രതിനിധീകരിച്ചിരുന്ന പി.കെ. വാസുദേവൻനായരുടെ നിര്യാണത്തെത്തുടർന്ന് 2005 നവംബറിൽ നടന്ന ഉപതെരഞ്ഞെടുപ്പിൽ വിജയിച്ച് പതിനാലാം ലോക്‌സഭാംഗമായി. 2011-ലെ നിയമസഭാ തെരഞ്ഞെടുപ്പിൽ പറവൂർ മണ്ഡലത്തിൽ മത്സരിച്ചുവെങ്കിലും സിറ്റിംഗ് എം.എൽ.എ-യും കോൺഗ്രസ്(ഐ) സ്ഥാനാർത്ഥിയുമായ വി.ഡി. സതീശനോട് പരാജയപ്പെട്ടു.
1986 മുതൽ പാർട്ടിയുടെ സംസ്ഥാന സെക്രട്ടേറിയേറ്റിലും ദേശീയ കൗൺസിലിലും പ്രവർത്തിക്കുന്ന ഇദ്ദേഹം 2005 മുതൽ സെൻട്രൽ എക്സിക്യൂട്ടീവ് അംഗമാണ്. പി.കെ. വാസുദേവൻനായരും വെളിയം ഭാർഗവനും സംസ്ഥാന സെക്രട്ടറിമാരായിരുന്നപ്പോൾ അസിസ്റ്റന്റ് സെക്രട്ടറിയായിരുന്നു. 2012 ഏപ്രിൽ 9-ന് സംസ്ഥാന സെക്രട്ടറിയായി തെരഞ്ഞെടുക്കപ്പെട്ടു. 2015 മാർച്ചിൽ സെക്രട്ടറിസ്ഥാനമൊഴിഞ്ഞു. 2004-ൽ മാതൃകാ പൊതുപ്രവർത്തകനുള്ള മണിവേരി മാധവൻ പുരസ്കാരത്തിനർഹനായി.
അവലംബം
വർഗ്ഗം:1945-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഡിസംബർ 22-ന് ജനിച്ചവർ വർഗ്ഗം:പതിനാലാം ലോക്‌സഭയിലെ അംഗങ്ങൾ വർഗ്ഗം:കണ്ണൂർ ജില്ലയിൽ ജനിച്ചവർ വർഗ്ഗം:കേരളത്തിലെ സി.പി.ഐ. പ്രവർത്തകർ വർഗ്ഗം:സി പി ഐ കേരള സംസ്ഥാന സെക്രട്ടറിമാർ
പാവട്ട റ്റൈഡിസ്സിമ
റുബിയേസീ കുടുംബത്തിലെ ഒരു ജനുസ്സായ പാവട്ടയിലെ ഒരു സ്പീഷിസാണ് പാവട്ട റ്റൈഡിസ്സിമ  - Pavetta nitidissima. ടാൻസാനിയായിലാണ് സഹജമായി ഇവ കാണപ്പെടുന്നത്.
അവലംബം
വർഗ്ഗം:പാവട്ട
ലേസർ പ്രിന്റർ
thumb|250px|എച്ച്പി ലേസർജെറ്റ് 4200 സീരീസ് പ്രിന്റർ ഉയർന്ന നിലവാരമുള്ള ടെക്സ്റ്റുകളും ചിത്രങ്ങളും ഒരു കടലാസ് പ്രതലത്തിൽ പ്രിന്റ് ചെയ്യുന്നതിനായി ഉപഗോഗിക്കുന്ന കമ്പ്യൂട്ടർ പ്രിന്ററുകളെയാണ്‌ ലേസർ പ്രിന്റർ എന്ന് പറയുന്നത്.
ക്സീറോക്സ് കമ്പനിയിലെ ഗവേഷകനായ ഗാരി സ്റ്റാർക്‌വെതർ, 1969-ലാണ്‌ ലേസർ പ്രിന്റർ കണ്ടുപിടിച്ചത്.
ചരിത്രം
1960 കളിൽ, ഫോട്ടോകോപ്പിയർ വിപണിയിൽ സെറോക്സ് കോർപ്പറേഷൻ ഒരു പ്രധാന സ്ഥാനം വഹിച്ചു. 1969-ൽ, സെറോക്‌സിന്റെ ഉൽപ്പന്ന വികസന വിഭാഗത്തിൽ ജോലി ചെയ്തിരുന്ന ഗാരി സ്റ്റാർക്ക്‌വെതറിന് ലേസർ ബീം ഉപയോഗിച്ച് കോപ്പിയർ ഡ്രമ്മിലേക്ക് നേരിട്ട് പകർത്തേണ്ടവയുടെ ചിത്രം "വരയ്ക്കുക" എന്ന ആശയം ഉണ്ടായിരുന്നു. 1971-ൽ അടുത്തിടെ രൂപീകരിച്ച പാലോ ആൾട്ടോ റിസർച്ച് സെന്ററിലേക്ക് (സെറോക്‌സ് PARC) മാറ്റിയ ശേഷം, സ്‌ലോട്ട് (സ്കാൻ ചെയ്‌ത ലേസർ ഔട്ട്‌പുട്ട് ടെർമിനൽ) നിർമ്മിക്കുന്നതിനായി സ്റ്റാർക്ക്‌വെതർ ഒരു സെറോക്‌സ് 7000 കോപ്പിയർ സ്വീകരിച്ചു. 1972-ൽ, സ്റ്റാർക്ക്‌വെതർ ബട്ട്‌ലർ ലാംപ്‌സണും റൊണാൾഡ് റൈഡറും ചേർന്ന് ഒരു നിയന്ത്രണ സംവിധാനവും പ്രതീക ജനറേറ്ററും ചേർക്കാൻ പ്രവർത്തിച്ചു, അതിന്റെ ഫലമായി ഇയേഴ്സ്(EARS)(ഇഥർനെറ്റ്, ആൾട്ടോ റിസർച്ച് ക്യാരക്ടർ ജനറേറ്റർ, സ്കാൻ ചെയ്‌ത ലേസർ ഔട്ട്‌പുട്ട് ടെർമിനൽ) എന്ന ഒരു പ്രിന്റർ രൂപപ്പെട്ടു - ഇത് പിന്നീട് സെറോക്‌സ് 9700 ലേസർ പ്രിന്ററായി മാറി.
പ്രവർത്തനം
സ്ഥിത വൈദ്യുതി എന്ന തത്ത്വമാണ് ലേസർ പ്രിൻററിന് പിന്നിലുള്ളത്. എതിർ ചാർജ്ജുള്ള ആറ്റങ്ങൾ പരസ്പരം ആകർഷിക്കുന്നതുപോലെ എതിർ വൈദ്യുത മണ്ഡലങ്ങളും പരസ്പരം ആകർഷിക്കും. ഇതിനെ അടിസ്ഥാനമാക്കിയാണ് ലേസർ പ്രിൻററിൽ പ്രിൻറിങ്ങ് നടത്തുന്നത്. ഒരു ഫോട്ടോ കണ്ടക്ടീവ് ഡ്രം, ടോണർ, കൺട്രോളർ, ലേസർ അസംബ്ലി, മദർ ബോർഡ്‌,കാട്രിഡജ് എന്നിവയാണ് ലേസർ പ്രിൻററിൻറെ പ്രധാന ഭാഗങ്ങൾ.
ഡ്രം
ആദ്യം ഡ്രമ്മിന് ഒരു പോസിറ്റീവ് ചാർജ്ജ് നൽകും. വൈദ്യുത കറൻറ് ഒഴുകുന്ന ഒരു വയർ വഴിയായിരിക്കും ഇത് നൽകുന്നത്. കൊറോണ വയർ എന്നാണ് ഇതറിയപ്പെടുന്നത്. ചില പ്രിൻററുകളിൽ ഒരു ചാർജ്ജഡ് റോളർ ആണ് ഈ ആവശ്യത്തിനായി ഉപയോഗിക്കുന്നത്. എങ്കിലും ഇവയുടെ പ്രവർത്തനതത്വം ഒന്നു തന്നെയാണ്. ഡ്രം കറങ്ങുമ്പോൾ ഒരു ചെറിയ ലേസർ ബീം ഡിസ്ചാർജ്ജ് ചെയ്യുന്നത് വഴി പ്രിൻറ് ചെയ്യാനുള്ള വാക്കുകൾ അല്ലെങ്കിൽ ചിത്രത്തിൻറെ വൈദ്യുത ചാർജ്ജ് കൊണ്ടുള്ള ഒരു പാറ്റേൺ സൃഷ്ടിക്കുന്നു. ഇല്ക്ട്രോസ്റ്റാറ്റിക് ഇമേജ് എന്നാണ് ഇതറിയപ്പെടുന്നത്. പാറ്റേൺ രൂപവത്കരിച്ചതിന് ശേഷം ഡ്രം പോസിറ്റീവ് ചാർജ്ജുള്ള ടോണർ കൊണ്ട് കോട്ട് ചെയ്യപ്പെടുന്നു. ടോണറിന് പോസിറ്റീവ് ചാർജ്ജ് ഉള്ളതിനാൽ പ്രിൻറ് ചെയ്യാനായി ഉള്ള നെഗറ്റീവ് ചാർജ്ജ് ഉള്ള പാറ്റേണിലേക്ക് ടോണർ പറ്റിപിടിക്കുന്നു. പൌഡർ പാറ്റേണോടു കൂടിയ ഡ്രം പേപ്പറിന് മുകളിലൂടെ ചലിക്കുന്നു. ഈ പേപ്പറിന് അതിന് മുൻപു തന്നെ ഡ്രമ്മിലുള്ളതിനേക്കാൾ ശക്തിയുള്ള നെഗറ്റീവ് ചാർജ്ജ് നൽകപ്പെടുന്നു. അതുമൂലം കടലാസിന് ഡ്രമ്മിലെ പോസിറ്റീവ് ചാർജ്ജുള്ള ടോണറിനെ അതേപടി കടലാസിലേക്ക് പതിപ്പിച്ചെടുക്കാനാകും.
ഫ്യൂസർ
കടലാസ്സിൽ പതിഞ്ഞ ടോണറിനെ 180 ഡിഗ്രീയിൽ ചൂടാക്കി പേപ്പറിൽ ഉരുക്കിചെർക്കുന്നു.
ടോണർ
രണ്ടുതരം ടോണരാനുള്ളത് പോളിമർ,മഗ്നടിക്
പുറം കണ്ണികൾ
വർഗ്ഗം:ലേസർ പ്രിന്റർ വർഗ്ഗം:അമേരിക്കൻ കണ്ടുപിടിത്തങ്ങൾ
ദി കളർ ഓഫ് പാരഡൈസ്
മജീദ് മജീദി സംവിധാനം ചെയ്ത് 1999-ൽ പുറത്തിറങ്ങിയ ഇറാനിയൻ ചലച്ചിത്രമാണ് ദി കളർ ഓഫ് പാരഡൈസ് (Persian: رنگ خدا, Rang-e Khodā, literally The Color of God). മുഹമദ് എന്ന അന്ധ ബാലന്റെ കഥ പറയുന്ന ചിത്രം മജീദിയുടെ ഏറ്റവും മികച്ച സൃഷ്ടികളിലൊന്നായി വിലയിരുത്തപ്പെടുന്നു.
കഥാസംഗ്രഹം
അന്ധനായ മുഹമദ് എന്ന എട്ടു വയസ്സുകാരൻ തെഹ്രാനിലെ ഒരു അന്ധവിദ്യാലയത്തിൽ പഠിക്കുന്നു. വേനലവധിക്ക് മറ്റുകട്ടികളെല്ലാം അവരവരുടെ വീടുകളിൽ പോയപ്പോൾ പിതാവിന്റെ വരവും കാത്തുനിർക്കുകയാണ് അവൻ. അന്ധനായ മകൻ ഒരു ബാദ്ധ്യതയായി കണക്കാക്കുന്ന അവന്റെ പിതാവാകട്ടെ വളരെ വൈകിയാണ് എത്തുന്നത്. അവധികാലത്ത് മുഹമദിനെ സ്കൂളിൽ തന്നെ പാർപ്പിക്കുവാൻ അയാൾ അധികൃതരോട് ആവശ്യപ്പെടുന്നു. അത് സാധ്യമല്ലെന്നറിഞ്ഞ അയാൾ തന്റെ മകനെയും കൊണ്ട് ഗ്രാമത്തിലേക്ക് തിരിക്കുന്നു. വിഭാര്യനായ അയാൾ വീണ്ടും വിവാഹിതനാകുവാനുള്ള ഒരുക്കത്തിലാണ്. എന്നാൽ അന്ധനായ മകൻ മൂലം ആ വിഹാഹത്തിൽനിന്ന് അവർ പിൻമാറുമോ എന്ന ആശങ്കയിലാണ് അയാൾ.
സഹോദരിമാരും മുത്തശ്ശിയും അവന്റെ മടങ്ങിവരവിൽ അത്യധികം സന്തോഷിക്കുന്നു. ആഹ്ലാദകരമായ അവന്റെ അവധികാലം മനോഹരമായി സംവിധായകൻ ദൃശ്യവൽക്കരിക്കുന്നു, എന്നാൽ പിതാവ് അവനെ അന്ധനായ ഒരു ആശാരിക്കടുത്തേക്ക് കൊണ്ടുപോകുകയും ജോലിക്കായി അവിടെ നിർത്തുകയുമാണ് ചെയ്യുന്നത്. കൊച്ചുമകനെ കാണാതെ മുത്തശ്ശിക്ക് അസുഖം മൂർച്ഛിക്കുകയും തുടർന്ന് ഏറെകഴിയുംമുൻപ് അവർ മരണപ്പെടുകയും ചെയ്യുന്നു. അത് മോശം ലക്ഷണമായി കണ്ട് വധുവിന്റെ വീട്ടുകാർ വിവാഹത്തിൽനിന്നും പിൻമാറുന്നു. നിരാശനായ അയാൾ മകനെ വീട്ടിലേക്ക് തിരിച്ചുകൊണ്ടുവരുവാൻ തയ്യാറാകുന്നു. എന്നാൽ വഴിക്ക് വച്ച് പാലംതകർന്ന് മുഹമദ് നദിയിൽ വീണ് ഒഴുക്കിൽ പെടുന്നു. ഒരു നിമിഷം സ്വാർത്ഥനായ അയാൾ നിസ്സംഗതനായി നോക്കിനിന്ന ശേഷം മകനെ രക്ഷിക്കുവാൻ നന്ദിയിലേക്ക് ചാടുന്നു. കടൽക്കരയിൽ കിടക്കുന്ന മുഹമദിനേയും പിതാവിനേയുമാണ് അടുത്ത രംഗത്ത് നമ്മൾ കാണുന്നത്. നിശ്ചലമായ അവന്റെ ശരീരം ചേർത്തുപിടിച്ചുകൊണ്ട് അയാൾ വിതുമ്പുന്നു. ചെറുതായി ചലിക്കുന്ന മുഹമദിന്റെ കൈവിരലുകളുടെ കാഴ്ചയിലാണ് ചിത്രം അവസാനിക്കുന്നത്.
പുറമെ നിന്നുള്ള കണ്ണികൾ
വർഗ്ഗം:ഇറാനിയൻ ചലച്ചിത്രങ്ങൾ വർഗ്ഗം:1999-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:മജീദ് മജീദിയുടെ ചലച്ചിത്രങ്ങൾ
അഥീന
ഗ്രീക്ക് പുരാണത്തിലെ ധീര പ്രവൃത്തികളുടെ ദേവതയും ധീരന്മാരുടെ സഹചാരിയുമാണ് അഥീന (Attic:, Athēnā or , Athēnaia; Epic: , Athēnaiē; Ionic: , Athēnē;Doric: , Athana).പല്ലാസ് അഥീന,അഥീനി എന്നും അറിയപ്പെടുന്ന ഈ ദേവത ദേവരാജാവായ സ്യൂസിന്റെയും മെറ്റിസിന്റെയും ആദ്യ പുത്രിയാണ്. ജ്ഞാനം, ധൈര്യം, പ്രചോദനം, സംസ്കാരം, യുദ്ധം, ശക്തി, തന്ത്രം, നീതി തുടങ്ങിയവയുടെ ദേവതയായാണ് അഥീനയെ കണക്കാക്കുന്നത്. ഏഥൻസ് നഗരത്തിന്റെ സംരക്ഷകയായും അഥീനയെ കണക്കാക്കിയിരുന്നു.അഥീനയുടെ റോമൻ രൂപമാണ് മിനേർവ. കന്യകയായ ദേവിയാണ് അഥീനയെന്നാണ് സങ്കല്പം. ഏഥൻസിലെ പാന്തനോൺ ക്ഷേത്രത്തിലെ ആരാധനാമൂർത്തി അഥീനയാണ്.
ജനനം
സ്യൂസിന് മെറ്റിസിലുണ്ടാകുന്ന പുത്രൻ സ്യൂസിനെക്കാളും ശക്തനായിരിക്കുമെന്ന പ്രവചനത്തെ ഭയന്ന് സ്യൂസ് ഗർഭിണിയായ മെറ്റിസിനെ വിഴുങ്ങുന്നു.എന്നാൽ ഇതു കാരണം സ്യൂസിനു തലയ്ക്ക് കടുത്ത വേദന അനുഭവപ്പെടുന്നു.വേദന കൊണ്ട് സഹികെട്ട സ്യൂസിന്റെ ആവശ്യപ്രകാരം ഹെഫസ്റ്റസ് ദേവൻ സ്യൂസിന്റെ നെറ്റി പിളർക്കുകയും അതിൽ നിന്നും ആയുധധാരിണിയായി അഥീന പുറത്തു വന്നുവെന്നുമാണ് ഐതിഹ്യം. സ്യൂസിന്റെ പ്രിയങ്കരിയായി മാറിയ അഥീനയ്ക്കു മാത്രമേ സ്യൂസിന്റെ ദിവ്യപരിച ഉപയോഗിക്കാനുള്ള അനുമതിയും സ്യൂസ് തന്റെ മിന്നൽ ആയുധം ഒളിപ്പിച്ചിരിക്കുന്ന ഇടത്തെകുറിച്ചുള്ള അറിവും ഉണ്ടായിരുന്നുള്ളു.
ഉദ്ഭവം
അഥീനയുടെ ഉദ്ഭവത്തെപ്പറ്റി പൊതുവേ അംഗീകൃതമായിട്ടുള്ള സിദ്ധാന്തം നിൽസൺ എന്ന പണ്ഡിതന്റേതാണ്. ആദ്യകാലത്തു മിനോവൻ രാജാക്കൻമാരുടെയും മൈസീനിയൻ രാജാക്കൻമാരുടെയും കോട്ടകളിൽ രക്ഷാധികാരിണിയായി ആരാധിക്കപ്പെട്ടിരുന്ന ദേവതയാണ് ഇവർ. പാമ്പിനോടും ഒലിവുമരത്തോടും ഇവർക്കുള്ള ബന്ധം മിനോവൻമാരുടെയും മൈസീനിയൻമാരുടെയും സർപ്പാരാധനയിൽനിന്നും വൃക്ഷാരാധനയിൽനിന്നും വന്നുകൂടിയതാണെന്നും പറയപ്പെടുന്നു. യവനൻമാർ ഒരു മൈസീനിയൻ കൊട്ടാരം സ്ഥിതി ചെയ്തിരുന്ന പർവതദുർഗം ആക്രമിച്ചു കീഴടക്കിയപ്പോൾ അതിന്റെ പരദേവതയായ അഥീനയേയും അവർ സ്വന്തമാക്കി. മുൻപേ തങ്ങൾക്കുണ്ടായിരുന്ന കന്യകയായ ഒരു യുദ്ധദേവതയോട് ഇവർക്ക് അഭേദം കല്പിക്കുകയും ചെയ്തു. ആയുധദേവതയിൽനിന്നാണ് പല്ലാസ് എന്ന പേര് അഥീനയ്ക്കു സിദ്ധിച്ചത്.
അഥീനിയം
പ്രാചീന ഗ്രീസിലെ, അഥീനദേവിക്ക് അർപ്പിക്കപ്പെട്ട ക്ഷേത്രമാണ് അഥീനിയം. അഥീനദേവിക്ക് സമർപ്പിക്കപ്പെട്ട എല്ലാ ക്ഷേത്രങ്ങൾക്കും കെട്ടിടങ്ങൾക്കും അഥീനിയം എന്നു പറയാറുണ്ട്. ആഥൻസിലെ അഥീനാക്ഷേത്രത്തിനാണ് ഇവയിൽ പ്രാമാണ്യം. കവികളും കലാകാരൻമാരും അവരുടെ കൃതികളും സംഭാവനകളും അവതരിപ്പിക്കാനുള്ള വേദിയായി ഈ മന്ദിരത്തെ ഉപയോഗിച്ചുവന്നു. പ്രസംഗകല, നിയമം, തത്ത്വശാസ്ത്രം, ഭാഷാശാസ്ത്രം തുടങ്ങിയ വിഷയങ്ങളിൽ അധ്യാപനം നൽകത്തക്ക കഴിവുള്ള പണ്ഡിതൻമാർ ഈ സ്ഥാപനത്തെ അതതുകാലത്ത് സേവിച്ചിരുന്നു.
അവലംബം
വർഗ്ഗം:ഗ്രീക്ക് ദൈവങ്ങൾ
മൈക്രോസോഫ്റ്റ് വിൻഡോസിലെ ഘടകങ്ങളുടെ പട്ടിക
വിൻഡോസിലെ ഘടകങ്ങളുടെ പട്ടിക താഴെ കൊടുത്തിരിക്കുന്നു.
യൂസർ ഇന്റെർഫേസ്
<!-- == Applications and utilities==
Services
(ഇതും കാണുക:: വിൻഡോസ് Services)
APIs
category
ഇതും കാണുക:
വിഭാഗം:മൈക്രോസോഫ്റ്റ് പട്ടികകൾ വിഭാഗം:വിൻഡോസ് ഘടകങ്ങൾ
പാവട്ട റുബെന്റിഫോളിയ
റുബിയേസീ കുടുംബത്തിലെ ഒരു ജനുസ്സായ പാവട്ടയിലെ ഒരു സ്പീഷിസാണ് പാവട്ട റുബെന്റിഫോളിയ  - Pavetta rubentifolia. കാമറൂണിലാണ് ഇവ സഹജമായി കാണപ്പെടുന്നത്. ഉഷ്ണമേഖലയിലും ഉഷ്ണമേഖലയോടടുത്ത പ്രദേശങ്ങളിലും താഴ്ന്ന വനമേഖലയിലാണ് ഇവ സാധാരണ കാണപ്പെടുന്നത്. ആവാസമേഖലയിൽ ഇവ വംശനാശം നേരിടുന്നു.
അവലംബം
വർഗ്ഗം:പാവട്ട
ദൃഗ്ദൃശ്യവിവേകം
ശങ്കരാചാര്യർ രചിച്ച വേദാന്തസംബന്ധമായ ഒരു സംസ്കൃതഗ്രന്ഥമാണ് ദൃഗ്‌ദൃ ശ്യവിവേകം. ദൃക്‌ എന്ന വാക്കിനർത്ഥം കാണുന്നയാൾ എന്നാണ്. ദൃശ്യം എന്നത് കാണപ്പെടുന്നതും. ദൃക്‌ദൃശ്യവിവേകം കൊണ്ട്‌ അന്വർത്ഥമാക്കുന്നത്‌ കാണുന്നയാളും കാണപ്പെടുന്നതും തമ്മിലുള്ള വേർതിരിവിനെയാണ്‌. കാണപ്പെടുന്നതിൽ നിന്നും കാണുന്നയാളിനെ വേർതിരിച്ചുകൊണ്ട്‌ കാണുന്നയാൾ ആരെന്ന്‌ ചൂണ്ടിക്കാണിക്കുക എന്നതാണ് ഈ ഗ്രന്ഥത്തിന്റെ ഇതിവൃത്തം.
ഇതൊരു പ്രകരണഗ്രന്ഥമാണ്. ഇതിന്റെ രചയിതാവായി പൊതുവെ പറയപ്പെടുന്നത്‌ ശങ്കരാചാര്യരുടെ പേരാണെങ്കിലും പഞ്ചദശി പോലുള്ള പ്രകരണപുസ്തകങ്ങൾ രചിച്ച വിദ്യാരണ്യസ്വാമികളാണ്‌ ഇതിന്റെ കർത്താവെന്നും അറിയപ്പെടുന്നുണ്ട്.
ഇതിവൃത്തം
വേദാന്തത്തിന്റെ ഭാഷയും വീക്ഷണകോടിയും മനസ്സിലാക്കിത്തരുന്ന ഉത്തമമായ ഒരു പ്രകരണഗ്രന്ഥമാണിത്. ഈ ഗ്രന്ഥത്തിന്റെ ഒന്നാം ശ്ളോകം തന്നെ ഇതിന്റെ പ്രമേയം വ്യക്തമാക്കുന്നു.
കാണുന്ന രൂപമെല്ലാം ദൃശ്യമാണ്‌. കാണുന്ന കണ്ണാണ് ദൃക്‌. കണ്ണു കാണുന്ന ദൃശ്യത്തെ മനസ്സു കാണുന്നു. മനോവൃത്തികളെ സാക്ഷീഭാവത്തിൽ ദർശിക്കുന്നവൻ ദൃക്‌ ആവുന്നു. അത്‌ ദൃശ്യമാകുന്നില്ല. അതായത്, പുറമെ കാണുന്ന രൂപം കണ്ണിനു ദൃശ്യവും കണ്ണ് മനസ്സിനു ദൃശ്യവും മനോവൃത്തികൾ ഉള്ളിലെ സാക്ഷീഭാവത്തിനു ദൃശ്യവും ആകുന്നു. ഈ സാക്ഷീഭാവത്തെ ദർശിക്കാൻ മറ്റൊരു ദൃക്ക്‌ ഇല്ല. അതുകൊണ്ട്‌ ഇത്‌ ഒരിക്കലും ദൃശ്യമാകുന്നില്ല. വർഗ്ഗം:സംസ്കൃത ഗ്രന്ഥങ്ങൾ
അദ്‌ലർ ഡൻക്‌മാർ
വാസ്തുവിദ്യാ വിദഗ്ദ്ധനായ ജർമൻ (യു.എസ്.) എൻജിനീയറായിരുന്നു അദ്‌ലർ ഡ്ൻക്മാർ. ജർമനിയിൽ 1844 ജൂലായ് 3-ന് ജനിച്ചു. പിതാവിനോടൊപ്പം 1854-ൽ അമേരിക്കയിലെ മിഷിഗനിലേക്ക് കുടിയേറി പാർത്തു. അദ്‌ലർ 1857-ൽ വാസ്തുവിദ്യാ (Architecture) പഠനം ആരംഭിച്ചു. പിന്നീട് പിതാവും പുത്രനും ഷിക്കാഗോയിലേക്ക് താമസം മാറ്റി. അവിടെ അഗസ്റ്റസ് ബേയറുടെ കീഴിൽ അദ്‌ലർ ഒരു ഡ്രാഫ്റ്റ്സ്മാനായി സേവനം ആരംഭിച്ചു. അമേരിക്കൻ ആഭ്യന്തരയുദ്ധംമൂലം 1865 വരെ ഇദ്ദേഹത്തിന് വിദ്യാഭ്യാസം തുടരാൻ കഴിഞ്ഞില്ല. ഷിക്കാഗോയിൽ ബേയറുടെയും മറ്റു പ്രഗല്ഭൻമാരുടെയും കീഴിൽ വിവിധസ്ഥാനങ്ങളിൽ അദ്‌ലർ സേവനം അനുഷ്ഠിച്ചു. ഷിക്കാഗോയിലെ സെൻട്രൽ മ്യൂസിക് ഹാൾ അദ്‌ലറുടെ പ്രധാന നിർമിതികളിൽ ഒന്നാണ്. ഇതിന്റെ നിർമ്മാണത്തിൽ ധ്വാനികശാസ്ത്രം (Acoustics) ഏറ്റവും ഫലപ്രദമായി ഇദ്ദേഹം ഉപയോഗപ്പെടുത്തിയിട്ടുണ്ട്.
അദ്‌ലറും സള്ളിവനും തമ്മിൽ 1881-ൽ സഹകരിച്ചു പ്രവർത്തിക്കാൻ തുടങ്ങി. എൻജിനീയറിങ് ഡിസൈനർ, മേൽനോട്ടക്കാരൻ എന്നീ നിലകളിൽ അദ്‌ലറും സംവിധായകൻ, കലാകാരൻ എന്നീ നിലകളിൽ സള്ളിവനും ജോലി ചെയ്തു. ഈ ബന്ധം 1895 വരെ തുടർന്നു. ഷിക്കാഗോയിലെ ഓഡിറ്റോറിയവും സെന്റ് ലൂയീസിലെ വേയിൻ റൈറ്റും ബഹലോയിലെ ഗാരന്റിയും ഇവർ സംവിധാനം ചെയ്തു നിർമിച്ചതാണ്. ഇവരുടെ നിർമിതി ഒരു പുതിയ വാസ്തുവിദ്യാശൈലിയിലുള്ളതും ആധുനിക കെട്ടിട നിർമ്മാണകലയുടെ പല പ്രത്യേകതകൾ ഉൾക്കൊള്ളുന്നതുമാണ്.
ആനുകാലിക പ്രസിദ്ധീകരണങ്ങളിൽ അദ്‌ലർ വാസ്തുവിദ്യയെക്കുറിച്ച് വളരെയധികം എഴുതിയിട്ടുണ്ട്. 1900 ഏപ്രിൽ 16-ന് അദ്‌ലർ അന്തരിച്ചു.
പായമ്മൽ ശത്രുഘ്ന ക്ഷേത്രം
തൃശ്ശൂർ ജില്ലയിലെ പായമ്മൽ എന്ന സ്ഥലത്താണ് നാലമ്പലങ്ങളിൽ‌പ്പെട്ട ഈ ശത്രുഘ്ന ക്ഷേത്രം സ്ഥിതിചെയ്യുന്നത്. കേരളത്തിലെ ചുരുക്കം ചില ശത്രുഘ്ന ക്ഷേത്രങ്ങളിൽ ഒന്നാണിത്.
അദ്‌ലർ ഡൻക്‌മാർ
പുറത്തേക്കുള്ള കണ്ണികൾ
വർഗ്ഗം:വാസ്തുശില്പികൾ
പായമ്മൽ ശത്രുഘ്ന ക്ഷേത്രം
ഇരിങ്ങാലക്കുട -മതിലകം വഴിയിൽ ഉള്ള അരീപ്പാലം എന്ന സ്ഥലത്ത് നിന്നും ഏകദേശം ഒരു കിലോമീറ്റർ അകലെയാണ്‌ പായമ്മൽ. ഇരിങ്ങാലക്കുട കൂടമാണിക്യ ക്ഷേത്രത്തിൽ നിന്നും 6 കിലോമീറ്റർ മാത്രം ദൂരമുള്ള ഈ ക്ഷേത്രത്തിൽ, ത്യാഗസന്നദ്ധത പ്രാവർത്തികമാക്കാൻ കഴിയാത്ത പുരാണകഥാപാത്രമായ ശത്രുഘ്നനാണ്‌ പ്രധാന പ്രതിഷ്ഠ.
ഐതിഹ്യം
ദ്വാരകയിൽ ശ്രീകൃഷ്ണൻ പൂജിച്ചിരുന്ന നാൽ ചതുർബാഹുവിഗ്രഹങ്ങളിൽ പ്രായേണ വലിപ്പം കുറഞ്ഞ വിഗ്രഹമാണ് ഇവിടെ പ്രതിഷ്ഠിച്ചിരിക്കുന്നത്. ശ്രീരാമന്റെ പാദകമലം ഹൃദയത്തിൽ സൂക്ഷിച്ച് പാദുകപൂജ ചെയ്യുന്ന ഭരതന്റെ നിഴലായി മാത്രമെ ആവാൻ കഴിഞ്ഞുള്ളു. അവസരം ലഭിച്ചാൽ മഹത്കർമ്മങ്ങൾ ചെയ്യാൻ പ്രാപ്തനാണ്. ലവണാസുരന്റെ ആക്രമത്തിൽ നിന്നും രാജ്യത്തെ രക്ഷിച്ചത് ശത്രുഘ്നൻ ആയിരുന്നു. മഹാവിഷ്ണുവിന്റെ കൈയ്യിൽ വിളങ്ങുന്ന സുദർശനചക്രത്തിന്റെ അവതാരമാൺ ശത്രുഘ്നൻ എന്നാൺ വിശ്വാസം.
ചരിത്രം
ആദ്യകാലങ്ങളിൽ പായമ്മൽ ഗ്രാമം സാത്വികകർമ്മങ്ങളുടെ അഭാവം മൂലം ചൈതന്യ രഹിതമായിരുന്നു. ടിപ്പുവിന്റെ പടയോട്ടക്കാലത്ത് ക്ഷേത്രത്തിന്റ്റെ സങ്കേതത്തിൻ നാശനഷ്ഠങ്ങൾ സംഭവിച്ചു. ജീർണ്ണാവസ്ഥയിലായ ക്ഷേത്രത്തിൽ ഗ്രാമീനരുടെ ഉത്സാഹത്താൽ പൂജയും ഉത്സവവും പുനരാരംഭിച്ചു.
ശ്രീകോവിലും പ്രതിഷ്ഠകളും
ചതുരാകൃതിയിലുള്ള കരിങ്കല്ലുകൊണ്ട് നിർമ്മിച്ച ശ്രീകോവിലിലാണ് ശത്രുഘ്നന്റെ വിഗ്രഹം സ്ഥാപിച്ചിരിക്കുന്നത്. ശ്രീകോവിലിൽ ശത്രുഘ്ന മൂർത്തി മാത്രമേ ഉള്ളു. ശ്രീകോവിലിനു തെക്കു പടിഞ്ഞാറായി കിഴക്കോട്ട് ദർശനമായി ഗണപതിയുണ്ട്. മുഖമണ്ഡപത്തിൽ ഹനുമത് സാന്നിദ്ധ്യം ഉണ്ട്.
നാലമ്പലം
ശത്രുഘ്ന ക്ഷേത്രം സന്ദർശിക്കുവാൻ പോകുന്ന ഭക്തജനങ്ങൾ എറണാകുളം ജില്ലയിലെ ഇളംബലക്കാട്ടിൽ ഉള്ള ശ്രീകൃഷ്ണ ക്ഷേത്രവും സന്ദർശിക്കാറുണ്ട്.
പൂജാവിധികൾ
പായമ്മൽ ക്ഷേത്രത്തിൽ മൂന്ന് പൂജയാണുള്ളത്. ഈ ക്ഷേത്രത്തിലെ ഏറ്റവും ശ്രദ്ധേയമായ വഴിപാടാൺ സുദർശന പുഷ്പാഞ്ജലി. ശത്രുദോഷ ശാന്തിക്കും ശ്രേയസ്സിനും ഈ പുഷ്പാഞ്ജലി ഫലപ്രദമാണ് എന്നാണ് വിശ്വാസം.
കല്യാൺബൂൽചന്ദ് അദ്വാനി
സിന്ധി സാഹിത്യകാരനായ കല്യാൺബൂൽചന്ദ് അദ്വാനി സിന്ധിലെ ഹൈദരാബാദിൽ 1911-ൽ ജനിച്ചു. ഡി.ജി. നാഷനൽ കോളജിൽ സിന്ധിയുടെയും പേർഷ്യന്റെയും പ്രൊഫസറായി ഇദ്ദേഹം സേവനം അനുഷ്ഠിച്ചിട്ടുണ്ട്. ഇന്ത്യാവിഭജനത്തിനുശേഷം മുംബൈയിലെ ജയ്ഹിന്ദ് കോളജിൽ ഇംഗ്ലീഷ്, പേർഷ്യൻ എന്നീ ഭാഷകളുടെ പ്രൊഫസറായി ജോലിനോക്കി.
കാളിദാസശാകുന്തളം സിന്ധിഭാഷയിൽ ആദ്യമായി പരിഭാഷപ്പെടുത്തിയത് അദ്വാനിയാണ്. ഷാഹ്, സാമീ, സചൽ എന്നീ മൂന്ന് സിന്ധി കവികളുടെ കൃതികളെപ്പറ്റി അദ്വാനി എഴുതിയിട്ടുള്ള വിമർശനങ്ങൾ പ്രാധാന്യം അർഹിക്കുന്നു. ഷാഹ്-ജോ-റിസാലോ, റാസ്-ഓ-നിയാസ് എന്നീ കവിതാസമാഹാരങ്ങൾ അദ്വാനിയുടെ പ്രകൃഷ്ടകൃതികളായി കരുതപ്പെടുന്നു. ഷാ ലത്തീഫ് എന്ന സിന്ധി സാഹിത്യകാരന്റെ ജീവചരിത്രം ഇംഗ്ലീഷിൽ രചിച്ചത് കേന്ദ്രസാഹിത്യ അക്കാദമി പ്രസിദ്ധപ്പെടുത്തിയിട്ടുണ്ട്. ഷാഹ്-ജോ-റിസാലോ എന്ന കവിതാസമാഹാരത്തിന് 1968-ൽ കേന്ദ്രസാഹിത്യ അക്കാദമി അവാർഡു ലഭിച്ചു. 1970-ൽ അദ്വാനി സോവിയറ്റ്നാടും ഫ്രാൻസും സന്ദർശിച്ചു.
വർഗ്ഗം:1994-ൽ മരിച്ചവർ വർഗ്ഗം:1911-ൽ ജനിച്ചവർ വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
മിഷേൽ ബാച്ച്മാൻ
ഒരു അമേരിക്കൻ രാഷ്ട്രീയക്കാരിയും റിപ്പബ്ലിക്കൻ പാർട്ടി അംഗവുമാണ് മിഷേൽ ബാച്ച്മാൻ.(née Amble; ജനനം. ഏപ്രിൽ 6, 1956) 2007 മുതൽ 2015 വരെ അമേരിക്കൻ ഐക്യനാടുകളിലെ ജനപ്രതിനിധിസഭയിൽ മിനസോട്ടയിലെ ആറാമത്തെ കോൺഗ്രസ് ജില്ലയെ പ്രതിനിധീകരിച്ചു. ജില്ലയിൽ സെന്റ് ക്ലൗഡും ഇരട്ട നഗരങ്ങളുടെ വടക്കൻ പ്രാന്തപ്രദേശങ്ങളും ഉൾപ്പെടുന്നു.
2012 യു‌എസ് പ്രസിഡന്റ് തിരഞ്ഞെടുപ്പിൽ റിപ്പബ്ലിക്കൻ സ്ഥാനാർത്ഥിത്വം വഹിച്ച സ്ഥാനാർത്ഥിയായിരുന്നു ബാച്ച്മാൻ. 2011 ഓഗസ്റ്റിൽ അമേസ് സ്ട്രോ വോട്ടെടുപ്പിൽ വിജയിച്ചെങ്കിലും അയോവ കോക്കസിൽ ആറാം സ്ഥാനത്തെത്തിയ ശേഷം 2012 ജനുവരിയിൽ പിന്മാറി. മുമ്പ് മിനസോട്ട സെനറ്റിൽ സേവനമനുഷ്ഠിച്ച അവർ കോൺഗ്രസിൽ മിനസോട്ടയെ പ്രതിനിധീകരിച്ച ആദ്യത്തെ റിപ്പബ്ലിക്കൻ വനിതയാണ്. ടീ പാർട്ടി പ്രസ്ഥാനത്തിന്റെ പിന്തുണക്കാരിയും ഹൗസ് ടീ പാർട്ടി കോക്കസിന്റെ സ്ഥാപകയുമാണ്.
ആദ്യകാല ജീവിതം, വിദ്യാഭ്യാസം, ആദ്യകാല കരിയർ
നോർവീജിയൻ-അമേരിക്കൻ ഡേവിഡ് ജോൺ ആംബിൾ (1929-2003), ആർലിൻ ജീൻ ആംബിൾ (നീ ജോൺസൺ) (ജനനം: 1932) എന്നീ മാതാപിതാക്കൾക്ക് അയോവയിലെ വാട്ടർലൂവിൽ മിഷേൽ മാരി ആമ്പിൾ ജനിച്ചു. അവരുടെ ഗ്രേറ്റ്-ഗ്രേറ്റ്-ഗ്രേറ്റ് ഗ്രാൻഡ്പെരന്റ്സ് മെൽച്ചിയോർ, മാർത്ത മൻസൺ എന്നിവർ നോർവേയിലെ സോഗൻഡാലിൽ നിന്ന് 1857-ൽ വിസ്കോൺസിനിലേക്ക് കുടിയേറി. ഡേവിഡ് എഞ്ചിനീയറായിരുന്നു. അവരുടെ കുടുംബം അയോവയിൽ നിന്ന് മിനസോട്ടയിലെ ബ്രൂക്ലിൻ പാർക്കിലേക്ക് അവൾക്ക് 13 വയസ്സുള്ളപ്പോൾ താമസം മാറ്റി. പതിനാലാമത്തെ വയസ്സിൽ മാതാപിതാക്കൾ വിവാഹമോചനം നേടിയ ശേഷം ഡേവിഡ് കാലിഫോർണിയയിലേക്ക് മാറി വീണ്ടും വിവാഹം കഴിച്ചു. മിനസോട്ടയിലെ അനോകയിലെ ആദ്യത്തെ നാഷണൽ ബാങ്കിൽ ജോലി ചെയ്തിരുന്ന അമ്മയാണ് ബാച്ച്മാനെ വളർത്തിയത്. അവിടെ അവർ വീണ്ടും താമസം മാറ്റി. മൂന്നു വർഷത്തിനുശേഷം അമ്മ വിഭാര്യനായ റെയ്മണ്ട് ജെ. ലാഫേവിനെ വിവാഹം കഴിച്ചു. പുതിയ വിവാഹത്തിന്റെ ഫലമായി ഒമ്പത് കുട്ടികളുള്ള ഒരു കുടുംബം ആയി.
ബാച്ച്മാൻ 1974-ൽ അനോക ഹൈസ്കൂളിൽ നിന്ന് ബിരുദം നേടി. ബിരുദാനന്തരം ഇസ്രായേലിലെ കിബ്ബറ്റ്സ് ബെയറിയിൽ ഒരു വേനൽക്കാലം ജോലി ചെയ്തു. 1978-ൽ വിനോന സ്റ്റേറ്റ് യൂണിവേഴ്സിറ്റിയിൽ നിന്ന് ബി.എ നേടി.
1979 ൽ ബാച്ച്മാൻ ഒ. ഡബ്ല്യു. കോബർൺ സ്കൂൾ ഓഫ് ലോയുടെ ഒന്നാം ക്ലാസിലെ അംഗമായിരുന്നു, പിന്നീട് ഓറൽ റോബർട്ട്സ് യൂണിവേഴ്സിറ്റിയുടെ (ORU) ഭാഗമായിരുന്നു. അവിടെ ജോൺ എഡ്‌സ്മോയ്‌ക്കൊപ്പം പഠിച്ചു. 2011 ൽ "എന്നെ വളരെയധികം സ്വാധീനിച്ച പ്രൊഫസർമാരിൽ ഒരാൾ" എന്ന് അവർ അദ്ദേഹത്തെ വിശേഷിപ്പിച്ചു. ഐഡ്‌സ്മോയുടെ 1987-ലെ ക്രിസ്ത്യാനിറ്റി ആന്റ് കോൺസ്റ്റിറ്റ്യൂഷൻ എന്ന പുസ്തകത്തിൽ റിസർച്ച് അസിസ്റ്റന്റായി ബാച്ച്മാൻ പ്രവർത്തിച്ചു. ഇതിൽ അമേരിക്കൻ ഐക്യനാടുകൾ ഒരു ക്രിസ്ത്യൻ ദിവ്യാധിപത്യമായി സ്ഥാപിക്കപ്പെട്ടുവെന്നും അത് വീണ്ടും ഒന്നാകണമെന്നും വാദിക്കുന്നു. 1986 ൽ ഓറൽ റോബർട്ട്സ് സർവകലാശാലയിൽ നിന്ന് ബാച്ച്മാൻ ജെ.ഡി ബിരുദം നേടി. ORU ലോ സ്കൂളിന്റെ അവസാന ബിരുദ ക്ലാസ്സിലെ ഒരു അംഗമായിരുന്നു. കൂടാതെ ORU ലോ സ്കൂൾ ലൈബ്രറി ഇപ്പോൾ റീജന്റ് യൂണിവേഴ്സിറ്റിയിലേക്ക് മാറ്റിയ ഒരു കൂട്ടം ഫാക്കൽറ്റി, സ്റ്റാഫ്, വിദ്യാർത്ഥികൾ എന്നിവരുടെ ഭാഗമായിരുന്നു.
1988-ൽ ബാച്ച്മാൻ നികുതി നിയമത്തിൽ വില്യം & മേരി ലോ സ്കൂളിൽ നിന്ന് LL.M. ബിരുദം നേടി. 1988 മുതൽ 1993 വരെ ഇന്റേണൽ റവന്യൂ സർവീസിന്റെ (ഐആർഎസ്) അഭിഭാഷകയായി ജോലി ചെയ്തു. നാലാമത്തെ കുട്ടി ജനിച്ചപ്പോൾ അവർ ഒരു മുഴുസമയ അമ്മയാകാൻ ഐആർ‌എസ് വിട്ടു
പുറത്തേക്കുള്ള കണ്ണികൾ
വർഗ്ഗം:1956-ൽ ജനിച്ചവർ വർഗ്ഗം:ജീവചരിത്രകാരികൾ വർഗ്ഗം:ജീവിച്ചിരിക്കുന്ന പ്രമുഖർ
ചുവപ്പുവാലൻ പരുന്ത്
സർവ്വസാധാരണമായി കാണുന്ന ഒരിനം പരുന്താണ് റേഡ് ടെയിൽഡ് ഹോക് അഥവാ ചുവപ്പുവാലൻ പരുന്ത്. വാൽ ഭാഗത്തെ തൂവലുകളിലെ ഇരുണ്ട ചുവപ്പുനിറമാണ് ഇവയ്ക്ക് ഈ പേരുകിട്ടാൻ കാരണം. പെൺപരുന്തുകൾക്ക് ആൺ പരുന്തിനേക്കാൾ വലിപ്പമുണ്ട്. കണ്ണുകൾക്ക് തവിട്ടുനിറമാണ്. കാലുകൾക്ക് മഞ്ഞ നിറവും. വളരെ ഉയരത്തിൽ പറക്കുന്നവയാണ് ചുവപ്പുവാലൻ പരുന്തുകൾ. പറക്കിലിനിടയിൽ ചിറകുകൾ നിവർത്തിപ്പിടിച്ച് വായുവിലൂടെ വട്ടം ചുറ്റാൻ ഇവയ്ക്ക് കഴിയും. മരക്കൊമ്പുകളിൽ മണിക്കൂറുകളോളം കാത്തിരുന്നു ഇരയെ പിടുകൂടുന്ന രീതിയാണ് ഇവയ്ക്ക്. ചുവപ്പുവാലാണെങ്കിലും ശരീരത്തിലെ ബാക്കി ഭാഗം മുഴുവൻ കടുപ്പം കൂടിയതും കുറഞ്ഞതുമായ തവിട്ടും കറുപ്പും അൽപം മഞ്ഞ കലർന്ന വെളുപ്പിനിറവുമാണ്.
പുറത്തേയ്ക്കുള്ള കണ്ണി
വർഗ്ഗം:പരുന്തുകൾ വർഗ്ഗം:ആക്സിപിത്രിഡേ ജന്തുകുടുംബത്തിൽ ഉൾപ്പെട്ട പക്ഷികൾ
എഡ്വേർഡ് മങ്ക്
നോർവീജിയൻ ചിത്രകാരനായ എഡ്വേർഡ് മങ്ക്(Edvard Munch) 1863 ഡിസംബർ 12ന് ജനിച്ചു. മനശാസ്ത്രപരമായ ആശയങ്ങളോട് അതിയായ താല്പര്യം പുലർത്തിയിരുന്ന മങ്ക് ചിത്രകലയിലെ ഒരു സങ്കേതമായ എക്സ്പ്രഷണിസത്താൽ ഏറെ ആകർഷിക്കപ്പെട്ടു. അദ്ദേഹത്തിന്റെ ഏറെ പ്രസിദ്ധമായ ദി സ്ക്രീം(നിലവിളി) (The Scream-1893) എന്ന ചിത്രം ആധുനിക ലോകത്തെ വൈകാരിക സംഘർഷങ്ങളെ പ്രതിനിധീകരിക്കുന്ന ഏറ്റവും നല്ല ചിത്രമായി വിലയിരുത്തപ്പെട്ടു. 1912 മെയ് 2ന് ഇത് 119,922,500 അമേരിക്കൻ ഡോളറിന് വില്പന നടത്തി ലോകത്തിൽ തന്നെ ഏറ്റവും കൂടിയ വിലയ്ക്കു വിൽക്കപ്പെടുന്ന ചിത്രമെന്ന ഖ്യാതി നേടി. മഡോണ മറ്റൊരു പ്രശസ്തചിത്രമാണ്.
ക്രിസ്റ്റ്യാനിയയിലാണ് പ്രസിദ്ധമായ ദി സ്ക്രീം വിഭാവനം ചെയ്തത്. മഞ്ചിന്റെ അഭിപ്രായത്തിൽ, സൂര്യാസ്തമയ സമയത്ത് അദ്ദേഹം പുറത്തേക്ക് നടക്കുകയായിരുന്നു, 'പ്രകൃതിയുടെ അതിശയകരമായ, അനന്തമായ നിലവിളി അദ്ദേഹം കേട്ടു'. പെയിന്റിംഗിന്റെ വേദനാജനകമായ മുഖം ആധുനിക വ്യക്തിയുടെ ഉത്കണ്ഠയുമായി വ്യാപകമായി തിരിച്ചറിയപ്പെടുന്നു. 1893 നും 1910 നും ഇടയിൽ, അദ്ദേഹം രണ്ട് പെയിന്റ് പതിപ്പുകളും രണ്ടെണ്ണം പാസ്റ്റലുകളും കൂടാതെ നിരവധി പ്രിന്റുകളും നിർമ്മിച്ചു. ലേലത്തിൽ ഒരു പെയിന്റിംഗിന് നൽകുന്ന നാലാമത്തെ ഏറ്റവും ഉയർന്ന നാമമാത്ര വിലയാണ് പാസ്റ്റലുകളിലൊന്ന്.
അദ്ദേഹത്തിന്റെ പ്രശസ്തിയും സമ്പത്തും വളർന്നപ്പോൾ, അവന്റെ വൈകാരികാവസ്ഥ അരക്ഷിതമായി തുടർന്നു. അവൻ ഹ്രസ്വമായി വിവാഹത്തെക്കുറിച്ച് ചിന്തിച്ചു, പക്ഷേ സ്വയം സമർപ്പിക്കാൻ കഴിഞ്ഞില്ല. 1908 -ലെ ഒരു തകർച്ച അദ്ദേഹത്തെ കടുത്ത മദ്യപാനം ഉപേക്ഷിക്കാൻ നിർബന്ധിതനാക്കി, ക്രിസ്റ്റ്യാനിയയിലെ ജനങ്ങളുടെ വർദ്ധിച്ചുവരുന്ന സ്വീകാര്യതയും നഗരത്തിലെ മ്യൂസിയങ്ങളിലെ പ്രദർശനവും അദ്ദേഹത്തെ ആശ്വസിപ്പിച്ചു. അദ്ദേഹത്തിന്റെ പിന്നീടുള്ള വർഷങ്ങൾ സമാധാനത്തിലും സ്വകാര്യതയിലും പ്രവർത്തിച്ചു. നാസി ജർമ്മനിയിൽ അദ്ദേഹത്തിന്റെ കൃതികൾ നിരോധിച്ചെങ്കിലും, അവയിൽ ഭൂരിഭാഗവും രണ്ടാം ലോക മഹായുദ്ധത്തെ അതിജീവിച്ചു.
പഠനങ്ങളും സ്വാധീനങ്ങളും
1881 -ൽ, മഞ്ച് ക്രിസ്റ്റ്യാനിയയിലെ റോയൽ സ്‌കൂൾ ഓഫ് ആർട്ട് ആൻഡ് ഡിസൈനിൽ ചേർന്നു, അദ്ദേഹത്തിന്റെ സ്ഥാപകരിൽ ഒരാൾ അദ്ദേഹത്തിന്റെ വിദൂര ബന്ധുവായ ജേക്കബ് മഞ്ച് ആയിരുന്നു. അദ്ദേഹത്തിന്റെ അദ്ധ്യാപകർ ശിൽപി ജൂലിയസ് മിഡെൽത്തൂണും പ്രകൃതിദത്ത ചിത്രകാരൻ ക്രിസ്റ്റ്യൻ ക്രോഹും ആയിരുന്നു. [12] ആ വർഷം, മഞ്ച് തന്റെ ആദ്യ പോർട്രെയ്റ്റുകളിൽ അക്കാദമിയിലെ തന്റെ ഫിഗർ ട്രെയിനിംഗിന്റെ പെട്ടെന്നുള്ള ആഗിരണം പ്രകടമാക്കി, അതിൽ അദ്ദേഹത്തിന്റെ ഒരു അച്ഛനും ആദ്യത്തെ സ്വയം ഛായാചിത്രവും ഉൾപ്പെടുന്നു. 1883 -ൽ മഞ്ച് തന്റെ ആദ്യ പൊതു പ്രദർശനത്തിൽ പങ്കെടുക്കുകയും മറ്റ് വിദ്യാർത്ഥികളുമായി ഒരു സ്റ്റുഡിയോ പങ്കിടുകയും ചെയ്തു. കാൾ ജെൻസൻ-ഹെജൽ എന്ന മുഴുനീള പോർട്രെയ്റ്റ്, കുപ്രസിദ്ധമായ ഒരു ബൊഹീമിയൻ-ടൗൺ, ഒരു നിരൂപകന്റെ നിരാശാജനകമായ പ്രതികരണം നേടി: "ഇത് ഇംപ്രഷനിസത്തെ അങ്ങേയറ്റം കൊണ്ടുപോയി. ഇത് കലയുടെ ഒരു പരിഹാസമാണ്." [14] ഇതിൽ നിന്നുള്ള മഞ്ചിന്റെ നഗ്നചിത്രങ്ങൾ സ്റ്റാൻഡിംഗ് ന്യൂഡ് (1887) ഒഴികെ സ്കെച്ചുകളിൽ മാത്രമേ കാലഘട്ടം നിലനിൽക്കൂ. അവന്റെ പിതാവ് അവരെ കണ്ടുകെട്ടിയിരിക്കാം.
ചെറുപ്പം മുതലേ മഞ്ച് എഡ്യൂവാർഡ് മാനെറ്റ് പോലുള്ള ഇംപ്രഷനിസ്റ്റുകളെയും പിന്നീട് വിൻസന്റ് വാൻ ഗോഗ്, പോൾ ഗൗഗിൻ എന്നിവരടങ്ങിയ പോസ്റ്റ്-ഇംപ്രഷനിസം കലാകാരന്മാരെയും സ്വാധീനിച്ചു. ഈ ആദ്യ വർഷങ്ങളിൽ, പ്രകൃതിവാദവും ഇംപ്രഷനിസവും ഉൾപ്പെടെ നിരവധി ശൈലികൾ അദ്ദേഹം പരീക്ഷിച്ചു. ചില ആദ്യകാല കൃതികൾ മാനെറ്റിനെ അനുസ്മരിപ്പിക്കുന്നു. ഈ ശ്രമങ്ങളിൽ പലതും അദ്ദേഹത്തെ പത്രങ്ങളിൽ നിന്ന് പ്രതികൂലമായി വിമർശിക്കുകയും അവന്റെ പിതാവിന്റെ നിരന്തരമായ ശാസനകൾ നേടുകയും ചെയ്തു, എന്നിരുന്നാലും ജീവിതച്ചെലവിനായി ചെറിയ തുകകൾ നൽകി. എന്നിരുന്നാലും, ഒരു ഘട്ടത്തിൽ, മഞ്ചിന്റെ പിതാവ്, മഞ്ചിന്റെ കസിൻ എഡ്വാർഡ് ഡിറിക്സിന്റെ (ഒരു സ്ഥാപിതനായ, പരമ്പരാഗത ചിത്രകാരൻ) നിഷേധാത്മക അഭിപ്രായത്താൽ, ഒരു പെയിന്റിംഗെങ്കിലും നശിപ്പിക്കപ്പെട്ടു (ഒരു നഗ്നനാകാൻ സാധ്യതയുണ്ട്) കൂടാതെ കലാസാമഗ്രികൾക്കായി കൂടുതൽ പണം മുന്നോട്ട് വയ്ക്കാൻ വിസമ്മതിക്കുകയും ചെയ്തു. നശിപ്പിക്കാനുള്ള അഭിനിവേശവും ഒരു സർഗ്ഗാത്മക അഭിനിവേശമാണ്" എന്ന കോഡ് അനുസരിച്ച് ജീവിക്കുകയും, സ്വാതന്ത്ര്യത്തിന്റെ ആത്യന്തിക മാർഗമായി ആത്മഹത്യയെ വാദിക്കുകയും ചെയ്ത ഹാൻസ് ജാഗറുമായുള്ള ബന്ധത്തിന് മഞ്ചിന് തന്റെ പിതാവിന്റെ കോപവും ലഭിച്ചു. [18] മഞ്ച് അദ്ദേഹത്തിന്റെ ദുഷിച്ച, സ്ഥാപന വിരുദ്ധ മന്ത്രവാദത്തിന് കീഴിലായി. "എന്റെ ആശയങ്ങൾ ബൊഹീമിയക്കാരുടെ സ്വാധീനത്തിലോ ഹാൻസ് ജാഗറിന്റെയോ കീഴിലാണ് വികസിച്ചത്. എന്റെ ആശയങ്ങൾ സ്ട്രിൻഡ്ബെർഗിന്റെയും ജർമ്മനിയുടെയും സ്വാധീനത്തിലാണ് രൂപപ്പെട്ടതെന്ന് പലരും തെറ്റിദ്ധരിച്ചു ... പക്ഷേ അത് തെറ്റാണ്. അപ്പോഴേക്കും അവ രൂപപ്പെട്ടിരുന്നു." ആ സമയത്ത്, മറ്റ് പല ബൊഹീമിയൻമാരിൽ നിന്നും വ്യത്യസ്തമായി, മഞ്ച് ഇപ്പോഴും സ്ത്രീകളെ ബഹുമാനിക്കുകയും സംവരണം ചെയ്യുകയും നല്ല പെരുമാറ്റവും പുലർത്തുകയും ചെയ്തിരുന്നു, എന്നാൽ അവൻ തന്റെ സർക്കിളിന്റെ അമിതമായ മദ്യപാനത്തിനും വഴക്കിനും വഴങ്ങാൻ തുടങ്ങി. അക്കാലത്ത് നടന്ന ലൈംഗിക വിപ്ലവവും ചുറ്റുമുള്ള സ്വതന്ത്ര സ്ത്രീകളും അദ്ദേഹത്തെ അസ്വസ്ഥനാക്കി. പിന്നീട് അദ്ദേഹം ലൈംഗിക കാര്യങ്ങളെക്കുറിച്ച് വിനയായി മാറി, അദ്ദേഹത്തിന്റെ പെരുമാറ്റത്തിലും കലയിലും മാത്രമല്ല, അദ്ദേഹത്തിന്റെ രചനകളിലും പ്രകടിപ്പിച്ചു, ഒരു ഉദാഹരണം ദ ഫ്രീ ലവ് സിറ്റി എന്ന നീണ്ട കവിതയാണ്. തന്റെ പല ഭക്ഷണത്തിനും ഇപ്പോഴും കുടുംബത്തെ ആശ്രയിച്ചിരുന്നതിനാൽ, മഞ്ചിന്റെ അച്ഛനുമായുള്ള ബന്ധം അദ്ദേഹത്തിന്റെ ബൊഹീമിയൻ ജീവിതത്തെക്കുറിച്ചുള്ള ഉത്കണ്ഠയെത്തുടർന്ന് പിരിമുറുക്കമായിരുന്നു.
ദി സ്ക്രീം.
നിലവിളി നാല് പതിപ്പുകളിലുണ്ട്: രണ്ട് പാസ്റ്റലുകൾ (1893, 1895), രണ്ട് പെയിന്റിംഗുകൾ (1893, 1910). ദി സ്ക്രീമിന്റെ (1895 ഉം അതിനുശേഷവും) നിരവധി ലിത്തോഗ്രാഫുകളും ഉണ്ട്.
1895 പാസ്തൽ 2012 മെയ് 2 ന് ലേലത്തിൽ 119,922,500 യുഎസ് ഡോളറിന് കമ്മീഷൻ ഉൾപ്പെടെ വിറ്റു. ഇത് പതിപ്പുകളിൽ ഏറ്റവും വർണ്ണാഭമായതാണ്, അതിന്റെ പശ്ചാത്തല ചിത്രങ്ങളിലൊന്നിന്റെ താഴേക്ക് നോക്കുന്ന നിലയ്ക്ക് ഇത് സവിശേഷമാണ്. ഒരു നോർവീജിയൻ മ്യൂസിയം കൈവശം വയ്ക്കാത്ത ഒരേയൊരു പതിപ്പ് കൂടിയാണിത്. 1994 ൽ ഓസ്ലോയിലെ നാഷണൽ ഗാലറിയിൽ നിന്ന് 1893 പതിപ്പ് മോഷ്ടിക്കുകയും വീണ്ടെടുക്കുകയും ചെയ്തു. 1910 ലെ പെയിന്റിംഗ് 2004 ൽ ഓസ്ലോയിലെ മങ്ക് മ്യൂസിയത്തിൽ നിന്ന് മോഷ്ടിക്കപ്പെട്ടു, പക്ഷേ പരിമിതമായ കേടുപാടുകളോടെ 2006 ൽ വീണ്ടെടുത്തു. ദി സ്ക്രീം മഞ്ചിന്റെ ഏറ്റവും പ്രശസ്തമായ സൃഷ്ടിയാണ്, കൂടാതെ എല്ലാ കലകളിലും ഏറ്റവും തിരിച്ചറിയാവുന്ന ചിത്രങ്ങളിൽ ഒന്നാണ്. ആധുനിക മനുഷ്യന്റെ സാർവത്രിക ഉത്കണ്ഠയെ പ്രതിനിധാനം ചെയ്യുന്നതായി ഇത് വ്യാപകമായി വ്യാഖ്യാനിക്കപ്പെടുന്നു. [49] വിശാലമായ നിറവും വളരെ ലളിതവൽക്കരിച്ച രൂപങ്ങളും കൊണ്ട് വരച്ചതും ഉയർന്ന വീക്ഷണകോണിൽ ഉപയോഗിച്ചതും, അത് ഒരു വൈകാരിക പ്രതിസന്ധിയുടെ മൂർദ്ധന്യാവസ്ഥയിൽ വേദനയേറിയ തലയോട്ടിയെ കുറയ്ക്കുന്നു.
ഈ ചിത്രരചനയിലൂടെ, മഞ്ച് തന്റെ പ്രഖ്യാപിത ലക്ഷ്യമായ "ആത്മാവിനെക്കുറിച്ചുള്ള പഠനം, അതായത് എന്റെ സ്വന്തം പഠനത്തെക്കുറിച്ചാണ് പറയുന്നത്". പെയിന്റിംഗ് എങ്ങനെയാണ് ഉണ്ടായതെന്ന് മഞ്ച് എഴുതി: "സൂര്യൻ അസ്തമിക്കുമ്പോൾ ഞാൻ രണ്ട് സുഹൃത്തുക്കളോടൊപ്പം റോഡിലൂടെ നടക്കുകയായിരുന്നു; പെട്ടെന്ന്, ആകാശം രക്തം പോലെ ചുവന്നു. ഞാൻ നിർത്തി, വേലിയിലേക്ക് ചാഞ്ഞു, പറഞ്ഞറിയിക്കാനാവാത്ത ക്ഷീണം അനുഭവപ്പെട്ടു. തീയുടെ നാവുകൾ നീലകലർന്ന കറുത്ത ഫ്ജോർഡിന്മേൽ രക്തം പരന്നു. ഞാൻ ഭയന്ന് വിറച്ചുകൊണ്ട് പിന്നിൽ നിൽക്കുമ്പോൾ എന്റെ സുഹൃത്തുക്കൾ നടന്നുപോയി. അപ്പോൾ പ്രകൃതിയുടെ അതിശയകരമായ, അനന്തമായ നിലവിളി ഞാൻ കേട്ടു. " കുറേ വർഷങ്ങളായി എനിക്ക് ഏതാണ്ട് ഭ്രാന്തായിരുന്നു ... എന്റെ ചിത്രം, 'നിലവിളി?' ഞാൻ പരിധി വരെ നീട്ടി -പ്രകൃതി എന്റെ രക്തത്തിൽ അലറിക്കൊണ്ടിരുന്നു ... അതിനുശേഷം വീണ്ടും സ്നേഹിക്കാൻ കഴിയുമെന്ന പ്രതീക്ഷ ഞാൻ ഉപേക്ഷിച്ചു
പുറം കണ്ണികൾ
വർഗ്ഗം:1954-ൽ ജനിച്ചവർ വർഗ്ഗം:1944-ൽ മരിച്ചവർ വർഗ്ഗം:ഓഗസ്റ്റ് 23-ന് ജനിച്ചവർ വർഗ്ഗം:ജനുവരി 23-ന് മരിച്ചവർ വർഗ്ഗം:നോർവീജിയൻ ചിത്രകാരന്മാർ
നവംബർ
ഗ്രിഗോറിയൻ കാലഗണനാരീതിയിലെ പതിനൊന്നാമത്തെ മാസമാണ്‌ നവംബർ. ഈ മാസത്തിന്‌ 30 ദിവസം ആണുള്ളത്.
നവംബർ 30
വർഗ്ഗം:നവംബർ
പാവട്ട സ്പാർസിപില
റുബിയേസീ കുടുംബത്തിലെ ഒരു ജനുസ്സായ പാവട്ടയിലെ ഒരു സ്പീഷിസാണ് പാവട്ട സ്പാർസിപില  - Pavetta sparsipila. ടാൻസാനിയായിലാണ് സഹജമായി ഇവ കാണപ്പെടുന്നത്.
അവലംബം
വർഗ്ഗം:പാവട്ട
കോട്ടുക്കൽ ഗ്രാമപഞ്ചായത്ത്
തിരുവനന്തപുരംജില്ലയിലെ അതിയന്നൂർ ബ്ളോക്ക് പരിധിയിൽ വരുന്ന ഗ്രാമപഞ്ചായത്താണ് 12.16 ചതുരശ്ര കിലോ മീറ്റർ വിസ്തൃതിയുള്ള കോട്ടുക്കൽ ഗ്രാമപഞ്ചായത്ത്. 1961 ലാണ് ഈ ഗ്രാമപഞ്ചായത്ത് രൂപീകൃതമായത്.
സാങ്കേതികവിദ്യ
അറിവിന്റെ ഉപയോഗരൂപത്തെയാണ് പൊതുവേ സാങ്കേതികവിദ്യ എന്ന് പറയുന്നത് (ആംഗലേയം: Technology). ഇത് വളരെ വിശാലമായ അർത്ഥതലത്തിൽ ഉപയോഗിക്കപ്പെടുന്ന പദമാണ് എന്നതിനാൽ കൃത്യമായ നിർവ്വചനം ഇല്ല. ഉത്പാദനത്തിലോ ശാസ്ത്രീയാന്വേഷണം പോലെയുള്ള ലക്ഷ്യപൂർത്തീകരണങ്ങൾക്കോ വേണ്ടി ഉപയോഗിക്കുന്ന കഴിവുകളുടെയും മാർഗങ്ങളുടെയും പ്രക്രിയകളുടെയും ഒരു ശേഖരമായി ഇതിനെ കണക്കാക്കാം.മനുഷ്യ സമൂഹത്തിൽ ശാസ്ത്രം, എൻജിനീയറിങ്ങ് എന്നീ മേഖലകളാണ് പ്രധാനമായും ഇതുമായി ബന്ധപ്പെടുന്നത്. ഉപകരണങ്ങളുടെ നിർമ്മാണവും ഉപയോഗവുമാണ് സാങ്കേതികവിദ്യയുടെ പ്രധാന മേഖല.
പ്രകൃതിവിഭവങ്ങളെ ലളിതമായ ഉപകരണങ്ങളായി മാറ്റിയതാണ് മനുഷ്യൻ ഉപയോഗിച്ച ആദ്യത്തെ സാങ്കേതികവിദ്യ എന്നു കണക്കാക്കാം.ചരിത്രാതീതകാലത്തെ കണ്ടുപിടിത്തമായ തീയിന്റെ നിയന്ത്രണവും പിന്തുടർന്ന് വന്ന നവീനശിലായുഗ വിപ്ലവവും ആഹാരസ്രോതസ്സുകൾ വർധിപ്പിക്കുകയും ചക്രത്തിന്റെ കണ്ടുപിടിത്തം മനുഷ്യരെ പരിസ്ഥിതിക്കകത്തു സഞ്ചരിക്കാനും നിയന്ത്രിക്കാനും സഹായിച്ചു. ചരിത്രത്തിലെ പല വികാസങ്ങളും, അച്ചടിയന്ത്രത്തിന്റെയും ടെലിഫോണിൻറെയും ഇന്റെർനെറ്റിന്റെയും കണ്ടുപിടിത്തങ്ങൾ അടക്കം, ആശയവിനിമയത്തിന്റെ ഭൌതികപരിതികൾ കുറക്കുകയും ആഗോളതലത്തിൽ സൗരവിഹാരം നടത്താൻ സാധ്യമാക്കുകയും ചെയ്തു. സൈനിക സാങ്കേതിക വിദ്യയിലെ തുടർച്ചയായ വളർച്ച കൂടുതൽ സംഹാരശേഷിയുള്ള ആയുധങ്ങൾ കൊണ്ടു വന്നു.
സാങ്കേതികവിദ്യക്ക് പല പ്രഭാവങ്ങളും ഉണ്ട്. ഇന്നത്തെ ആഗോള സമ്പദ് വ്യവസ്ഥ ഉൾപ്പെടെ വിപുലമായ സമ്പദ് വ്യവസ്ഥകളുടെ വികാസത്തിന് അത് സഹായിച്ചിട്ടുണ്ട്. പല സാങ്കേതിക പ്രക്രിയകളും അനാവശ്യമായ ഉപോത്പന്നങ്ങൾ സൃഷ്ടിക്കാറുണ്ട്,മലിനീകരണം, ഭൂമിയുടെ പരിസ്ഥിതി ദോഷം, പ്രകൃതി വിഭവങ്ങളുടെ ക്ഷയം തുടങ്ങിയവ. അത് കൂടാതെ തന്നെ ഒരു സമൂഹത്തിന്റെ മൂല്യങ്ങളെ  സ്വാധീനിക്കുകയും പുതിയ സാങ്കേതികവിദ്യ പലപ്പോഴും പുതിയ നൈതിക ചോദ്യങ്ങൾ ഉയർത്തുകയും ചെയ്യുന്നു.
സാങ്കേതികവിദ്യ മനുഷ്യാവസ്ഥയെ മെച്ചപ്പെടുത്തിയോ അതോ മോശപ്പെടുത്തിയോ എന്നതിനെ പറ്റിയുള്ള അഭിപ്രായവ്യത്യാസങ്ങളോട് കൂടിയ പല തത്ത്വശാസ്ത്രപരമായ സംവാദങ്ങളും സാങ്കേതിക വിദ്യയുടെ ഉപയോഗങ്ങളെ ചൊല്ലി ഉടലെടുത്തിട്ടുണ്ട്.
അടുത്ത കാലം വരെ, സാങ്കേതികവിദ്യയുടെ വികസനം മനുഷ്യരിൽ ഒതുങ്ങുന്ന ഒന്നാണെന്നാണ്  വിശ്വസിച്ചത് , എന്നാൽ  21 ാം നൂറ്റാണ്ടിൽ ശാസ്ത്രീയ പഠനങ്ങൾ മറ്റ് വർഗങ്ങളും ചില ഡോൾഫിൻ സമുദായങ്ങളും  ലളിതമായ ഉപകരണങ്ങൾ വികസിപ്പിക്കുകയും തങ്ങളുടെ അറിവ്  മറ്റ് തലമുറകളിലേക്ക് കൈമാറ്റം ചെയ്യുകയും ചെയ്തു എന്നു സൂചിപ്പിക്കുന്നു.
= ചരിത്രം  =
പ്രാചീന ശിലായുഗം (2.5 ദശലക്ഷം വർഷങ്ങൾ - 10,000 ബി . സി)
ആദ്യകാല മനുഷ്യരാശിയുടെ ഉപകരണായുപയോഗം ഭാഗികമായി കണ്ടെത്തലിന്റെയും ഭാഗികമായി പരിണാമത്തിന്റെയും പ്രക്രിയ ആയിരുന്നു. ഉപകരണം ഉപയോഗം ആദ്യകാല മനുഷ്യ ചരിത്രത്തിൽ ഏറെ കാലവും  താരതമ്യേന മാറ്റമില്ലാതെ തുടർന്നു. ഏകദേശം 50,000 വർഷം മുമ്പ്, ഉപകരണങ്ങളുടേയും സങ്കീർണ്ണമായ സ്വഭാവങ്ങളും ഉയർന്നുവന്നത്, ആധുനിക ഭാഷയുടെ ആവിർഭാവുമായി പല പുരാവസ്തുഗവേഷകരും ബന്ധിപ്പിക്കാറുണ്ട്.
കല്ലുപകരണങ്ങൾ
ഹോമിനിഡുകൾ ദശവർഷങ്ങൾക്കു മുമ്പ് തന്നെ കല്ലുപകരണങ്ങൾ അതിന്റെ അപരിഷ്കൃത രൂപത്തിൽ ഉപയോഗിക്കാൻ തുടങ്ങിയിരുന്നു. ആ കാലത്തുള്ള കല്ലുപകരണങ്ങൾ ഒരു പൊട്ടിയ പാറകഷ്ണത്തേക്കാൾ ഒട്ടും മെച്ചമല്ലായിരുന്നു, പക്ഷെ 40,000 വർഷങ്ങൾക്കു മുമ്പ് മർദ്ദം ചെലുത്തിക്കൊണ്ട് കുറച്ചു കൂടി മെച്ചപ്പെട്ട ഉപകരണങ്ങൾ ഉണ്ടാക്കാൻ പഠിച്ചു.
അഗ്നി
അഗ്നിയുടെ കണ്ടുപിടിത്തവും അതിന്റെ ഉപയോഗവും മനുഷ്യരാശിയുടെ സാങ്കേതിക പരിണാമത്തിലെ ഒരു സുപ്രധാന വഴിത്തിരിവായിരുന്നു. ഈ കണ്ടുപിടിത്തത്തിന്റെ യഥാർത്ഥ തിയതി ഇനിയും അറിവില്ല, എന്നിരുന്നാലും മനുഷ്യരാശിയുടെ കളിത്തൊട്ടിലിൽ നിന്നും കണ്ടെടുക്കപ്പെട്ടിട്ടുള്ള കരിഞ്ഞ മൃഗാസ്ഥികൾ സൂചിപ്പിക്കുന്നത് 1,000,000 ബി സി ക്ക് മുമ്പ് തന്നെ തീയിനെ മെരുക്കാൻ പഠിച്ചിരുന്നു എന്നാണ്. വൈജ്ഞാനിക സമവായങ്ങൾ ചൂണ്ടിക്കാണിക്കുന്നത് ഹോമോ ഇറക്റ്റസ് 500,000 ബി സി യുടെയും 400,000 ബി സി യുടെയും ഇടയ്ക്കു അഗ്നിയെ നിയന്ത്രിച്ചിരുന്നു എന്നാണ്. കല്ക്കരിയോ മരമോ ഉപയോഗിച്ചുള്ള തീ ആദിമ മനുഷ്യരെ അവരുടെ ഭക്ഷണം പാകം ചെയ്യാൻ അനുവദിച്ചു.
ഇന്തോ-സസ്സാനിഡുകൾ
thumb|ഹോർമിസിഡ് ഒന്നാമന്റെ നാണയം, അഫ്ഗാനിസ്ഥാനിൽ വാർത്തത്, മുൻ‌കാല [[കുശാനർ|കുശാന മാതൃകകളിൽ നിന്നും ഉരുത്തിരിഞ്ഞത്.]] thumb|ഇന്തോ-സസ്സാനിഡ് കുഷാൻഷാ [[Varhran I|വർഹ്രൻ ഒന്നാമന്റെ നാണയം (ക്രി.വ. നാലാം നൂറ്റാണ്ടിന്റെ ആദ്യപാദം).
സാങ്കേതികവിദ്യ
വസ്ത്രവും പാർപ്പിടവും
പ്രാചീന ശിലായുഗത്തുണ്ടായ മറ്റു സാങ്കേതികമായ മുന്നേറ്റങ്ങളാണ് വസ്ത്രവും പാർപ്പിടവും. രണ്ടിന്റെയും കാലഗണന ഇനിയും വ്യക്തമായി തിരിച്ചറിയാൻ സാധിച്ചില്ലെങ്കിൽ കൂടി മനുഷ്യരാശിയിലെ പുരോഗമനത്തിലെ അവയുടെ പ്രാധാന്യത്തെ അവഗണിക്കാൻ സാധ്യമല്ല. ശിലായുഗം മുന്നേറുന്നതിനനുസരിച്ചു പാർപ്പിടങ്ങൾ കൂടുതൽ വിശാലവും പരിഷ്കൃതവും ആയി മാറാൻ തുടങ്ങി. 380,000 ബി സി മുതൽക്കു തന്നെ മനുഷ്യർ താല്ക്കാലിക മരക്കുടിലുകൾ നിർമ്മിക്കാൻ തുടങ്ങിയിരുന്നു. വേട്ടയാടി പിടിച്ച ജന്തുക്കളുടെ രോമത്തിൽ നിന്നും തോലുകളിൽ നിന്നും ഉൾക്കൊണ്ട വസ്ത്രങ്ങൾ തണുത്ത പ്രദേശങ്ങളിലേക്ക് വികസിക്കാൻ മനുഷ്യരെ സഹായിച്ചു. 200,000 ബി സി തൊട്ടു മനുഷ്യരാശി ആഫ്രിക്ക വിട്ടു യൂറേഷ്യ മുതലായ ഭൂഖണ്ഡങ്ങളിലേക്ക് കുടിയേറി തുടങ്ങി.
ഇന്തോ-സസ്സാനിഡുകൾ
മുൻ‌വശം: ശിരോവസ്ത്രവുമായി വർഹ്രൻ ഒന്നാമൻ രാജാവ്.
പിൻ‌വശം: ശിവനും കാളയും.]]
സാങ്കേതികവിദ്യ
നവീന ശിലായുഗം മുതൽ ക്ലാസിക്കൽ കാലം വരെ (10,000 ബി സി – 300 എ ഡി)
നവീന ശിലായുഗത്തിലാണ്‌ മനുഷ്യൻ സാങ്കേതികമായി കുതിച്ചുയരാൻ തുടങ്ങിയത്. ചെത്തി മിനുക്കിയ കൽമഴുക്കളുടെ കണ്ടുപ്പിടുത്തം വൻതോതിൽ കാടുകൾ വെട്ടി തെളിച്ചു കൃഷി സ്ഥലങ്ങൾ നിർമ്മിക്കാൻ സഹായിച്ചു. കൃഷി വലിയ ജനസംഖ്യയെ ആഹാരത്തിന് സഹായിച്ചു. മുമ്പത്തെ പോലെ അലഞ്ഞു തിരിഞ്ഞുള്ള ജീവിതം മാറ്റി ഒരിടത്തു നിലനിന്നുള്ള ജീവിതരീതി ആരംഭിച്ചതിനാൽ ശിശുക്കളുടെ പരിപാലനവും സുഖകരമായി. അതിൽ കൂടുതലായി വിളകളുടെ ഉത്പാദനത്തിന് കുട്ടികൾക്ക് സഹായിക്കാനും സാധിച്ചു.
ഇന്തോ-സസ്സാനിഡുകൾ
ക്രി.വ. മൂന്നും നാലും നൂറ്റാണ്ടുകളിൽ കുഷാണരുടെ ശക്തി ക്ഷയിച്ചപ്പോൾ ഇന്ത്യൻ ഉപഭൂഖണ്ഡത്തിന്റെ വടക്കുപടിഞ്ഞാറൻ ഭാഗത്ത് അധികാരം സ്ഥാപിച്ചവരായിരുന്നു ഇന്തോ-സസ്സാനിഡുകൾ. കുഷാനോ-സസ്സാനിഡുകൾ എന്നും കുഷാൻഷർ എന്നും അറിയപ്പെടുന്ന ഇവർ സസ്സാനിഡ് പേർഷ്യരുടെ ഒരു ശാഖയായിരുന്നു. ക്രി.വ. 410-ൽ ഇന്തോ-ഹെഫലൈറ്റുകളുടെ ആക്രമണത്തിൽ ഇവർ സ്ഥാനഭ്രഷ്ടരായി. സസ്സാനിഡുകൾ ഹെഫലൈറ്റുകളെ ക്രി.വ. 565-ൽ തോല്പ്പിച്ചപ്പോൾ ഇവർക്ക് അല്പം ആധിപത്യം സ്ഥാപിക്കാനായി എങ്കിലും ഇവരുടെ ഭരണം ക്രി.വ. 600-കളിലെ അറബ് ആക്രമണങ്ങളിൽ തകർന്നു.
വർഗ്ഗം:ഇറാന്റെ ചരിത്രം വർഗ്ഗം:ഇന്ത്യാചരിത്രം വർഗ്ഗം:സസ്സാനിഡ് രാജവംശം
സാങ്കേതികവിദ്യ
നവീന ശിലായുഗം മുതൽ ക്ലാസിക്കൽ കാലം വരെ (10,000 ബി സി – 300 എ ഡി)
ജനസംഖ്യയിലുണ്ടായ ഈ വർധനവും കായികശേഷിയുടെ ലഭ്യതയും തൊഴിലാളികളുടെ തരംതിരിച്ചിലിനു ആക്കം കൂട്ടി. ആദ്യകാല നവീനശിലായുഗ ഗ്രാമങ്ങളിൽ നിന്നും ഊറുക്ക് പോലുള്ള ആദ്യ നഗരങ്ങളിലേക്കും സുമേർ  പോലുള്ള ആദ്യ സംസ്കാരത്തിലേക്കും ഉള്ള വളർച്ചയുടെ കാരണം ഇനിയും പ്രത്യേകമായി അറിയില്ല. എന്നിരുന്നാലും സമൂഹത്തിന്റെ പല തട്ടുകളിലും ഉണ്ടായ തരം തിരിച്ചിലുകളും, സമീപ സംസ്കാരങ്ങൾ തമ്മിലുള്ള യുദ്ധങ്ങളും കച്ചവടങ്ങളും, പാരിസ്ഥിതിക പ്രശ്നങ്ങളെ നേരിടുന്നതിനു വേണ്ടി വന്ന കൂട്ടായ പരിശ്രമങ്ങളും ഇതിനു പങ്കു വഹിച്ചിട്ടുണ്ടാകും എന്ന് കരുതുന്നു.
ലോഹഉപകരണങ്ങൾ
തുടർച്ചയായ മെച്ചപ്പെടുത്തലുകൾ ചൂളയുടെയും ഉലകളുടെയും ആവിർഭാവത്തിനു വഴിതെളിക്കുകയും അതുവഴി പ്രകൃതിയിൽ നിന്നും ശുദ്ധരൂപത്തിൽ കിട്ടുന്ന കിട്ടുന്ന ലോഹങ്ങളെ ഉരുക്കാനും ആവശ്യാനുസരണം രൂപാന്തരം വരുത്താനും സാധിച്ചു. സ്വർണം, ചെമ്പ്, വെള്ളി, ഈയം എന്നിവയായിരുന്നു ആദ്യകാല ലോഹങ്ങൾ. കല്ല്‌, എല്ല്, മരം ഇത്യാദി വസ്തുക്കളിൽ നിന്നും നിർമിച്ച ഉപകരണങ്ങളെക്കാളും ചെമ്പ് കൊണ്ട് നിർമിച്ച ഉപകരണങ്ങൾക്കുണ്ടായിരുന്ന മേല്ക്കൈ ആദ്യകാല മനുഷ്യര് തിരിച്ചറിഞ്ഞിരുന്നു. ചെമ്പ് പ്രാഥമിക രൂപത്തിൽത്തന്നെ ഏതാണ്ട് 8000 ബി സി ക്ക് അടുത്ത്, നവീന ശിലായുഗാരംഭത്തിൽ, തന്നെ ഉപയോഗിക്കാനും തുടങ്ങിയിരുന്നു. ശുദ്ധരൂപത്തിൽ ചെമ്പ് ദുർലഭമാണ് എന്നാൽ ചെമ്പ് അയിര് സുലഭം ആയിരുന്നു താനും. മരതീയോ കല്ക്കരിതീയോ ഉപയോഗിച്ച് അവർ ലോഹം അയിരുകളിൽ നിന്ന് വേർതിരിച്ചെടുത്തു. ലോഹങ്ങളുമായുള്ള ദീർഘമായ സമ്പർക്കം വെങ്കലം, താമ്രം മുതലായ ലോഹസങ്കരങ്ങളുടെ കണ്ടുപിടുതതിലേക്ക് വഴിവച്ചു (ഏതാണ്ട് 4000 ബി സി). സ്റ്റീൽ മുതലായ ഇരുമ്പ് സങ്കരങ്ങളുടെ ഉപയോഗം തുടങ്ങിയത് 1400 ബി സി ക്ക് സമീപത്താണ്.
ഊർജ്ജവും ഗതാഗതവും
അതെ സമയംമനുഷ്യർ ഊർജ്ജത്തിന്റെ മറ്റു രൂപങ്ങളെ എങ്ങനെ വിനിയോഗിക്കാം എന്ന് പഠിക്കുകയായിരുന്നു. വായുവോർജ്ജത്തിന്റെ അറിയപ്പെടുന്ന ഏറ്റവും ആദ്യത്തെ ഉപയോഗം പായക്കപ്പലായിരുന്നു. 3200 ബി സി യോട് അടുത്ത് പഴക്കം ഉള്ള ഒരു ഈജിപ്റ്റ്യൻ മൺഭരണികളിലാണ് കപ്പൽ യാത്രയെ പറ്റിയുള്ള ഏറ്റവും ആദ്യത്തെ രേഖപ്പെടുത്തലുകൾ ഉള്ളത്. പ്രാചീന കാലം മുതൽക്കു തന്നെ ഈജിപ്തുകാർ നൈൽ നദിയുടെ വാർഷിക വെള്ളപ്പൊക്കങ്ങളെ തങ്ങളുടെ കൃഷി സ്ഥലങ്ങൾ നനയ്ക്കാൻ ഉപയോഗിച്ചിരുന്നിരിക്കണം. പതിയെ ചാലുകൾ നിർമ്മിച്ച്‌ അവർ അതിനെ നിയന്ത്രിക്കാൻ പഠിച്ചു. അത് പോലെ തന്നെ മെസൊപൊട്ടൊമിയയിലെ ആദ്യകാല നിവാസികൾ, സുമേറിയക്കാർ, ടൈഗ്രിസിനെയും യുഫ്രെട്ടിസിനെയും ഇതേ ആവശ്യങ്ങൾക്കായി ഉപയോഗിക്കാൻ പഠിച്ചിരുന്നു. എന്നിരുന്നാലും വായുവോർജ്ജത്തെയും ജലോർജ്ജത്തെയും ( കായികോർജ്ജത്തെയും) കൂടുതൽ നല്ല രീതിയിൽ വിനിയോഗിക്കാൻ മറ്റൊരു കണ്ടുപിടിത്തം കൂടെ ആവശ്യമായിരുന്നു.
പുരാവസ്തുഗവേഷകരെ അനുസരിച്ച്, ചക്രത്തിന്റെ കണ്ടുപിടിത്തം ഏതാണ്ട് 4000 ബി സി ക്ക് അടുത്താണ്. സമാനകാലയളവിൽ ഒരു പക്ഷെ സ്വന്തത്രവുമായി മെസോപോട്ടോമിയയിലും ( ഇന്നത്തെ ഇറാക്ക്), വടക്കാൻ കാക്കസസിലും (മെയ്‌ക്കൊപ്പ് സംസ്കാരം) മധ്യയുറോപ്പിലും ആണ് ചക്രത്തിന്റെ കണ്ടുപിടിത്തം ഉണ്ടായിട്ടുള്ളത്. 5500 ബി സി തൊട്ടു 3000 ബി സി വരെയുള്ള കാലയളവ് വരെ ഇതിന്റെ സാധ്യത കണക്കു കൂട്ടുന്നുണ്ടെങ്കിലും വിദഗ്ദ്ധർ 4000 ബി സി ക്ക് അടുത്തായി ഇതിനെ അനുമാനിക്കുന്നു. ചക്രങ്ങളോട് കൂടിയ കാളവണ്ടികളുടെ ചിത്രങ്ങൾ ആലേഖനം ചെയ്തിട്ടുള്ള പുരാവസ്തുക്കളുടെ പഴക്കം 3000 ബി സി യോടടുത്താണ്. എങ്കിലും ചക്രങ്ങൾ അതിനെക്കാളേറെ മുമ്പേ തന്നെ ഉപയോഗിച്ചിരുന്നു. കുശവന്റെ ചക്രവും അക്കാലത്ത് ഉപയോഗിചിരുന്നതിനായി തെളിവുകളുണ്ട്. അറിയപ്പെടുന്നതിൽ ഏറ്റവും പുരാതനമായ മരചക്രം കണ്ടെടുത്തിട്ടുള്ളത് സ്ലൊവെനിയയിലെ ലിയൂബ്ലിയാന ചതുപ്പുകളിൽ നിന്നാണ്.
ചക്രങ്ങളുടെ കണ്ടുപിടിത്തം വ്യാപാരത്തിലും യുദ്ധത്തിലും വിപ്ലവങ്ങൾ തന്നെ വരുത്തി വച്ചു.
മധ്യയുഗവും ആധുനിക ചരിത്രം (300 എഡി തൊട്ട് ഇന്നോളം)
റോമൻ സാമ്രാജ്യത്തിന്റെ പതനത്തിനു ശേഷം ആദ്യ കാല നൂറ്റാണ്ടുകളിൽ പട്ട്, ലാടം തുടങ്ങിയ കണ്ടുപിടിക്കപ്പെട്ടു. മധ്യയുഗസാങ്കേതികവിദ്യ ലിവർ, സ്ക്രൂ, കപ്പി തുടങ്ങിയ നിസ്സാര ഉപകരണങ്ങൾ ഉപയോഗിച്ച് കാറ്റാടി, ഘടികാരങ്ങൾ പോലെയുള്ള കൂടുതൽ സങ്കീർണ്ണമായ ഉപകരണങ്ങൾ നിർമിച്ചു തുടങ്ങി. നവോത്ഥാന പ്രസ്ഥാനം അച്ചടി ശാല പോലുള്ള ഒരു പാട് കണ്ടുപിടിത്തങ്ങൾ കൊണ്ട് വരികയും സാങ്കേതികവിദ്യ ശാസ്ത്രത്തോട്‌ കൂടുതൽ ബന്ധപ്പെട്ടുകൊണ്ട് ഒരു അനുബന്ധചക്രത്തിന് തുടക്കം കുറിക്കുകയും ചെയ്തു. ഈ കാലയളവിലുള്ള സാങ്കേതിക മുന്നേറ്റങ്ങൾ ഒരു സ്ഥിരതയാർന്ന ഭക്ഷണവിതരണവും കൂടുതൽ വിപുലമായ ഉപഭോക്തൃ ഉത്പന്നങ്ങളും അനുവദിക്കുന്നതിനു കാരണമായി.
മറ്റു ജീവികളിൽ
മനുഷ്യനെക്കൂടാതെ മറ്റുചില ജീവികളും ലളിതമായ സാങ്കേതികവിദ്യകൾ ഉപയോഗിക്കുന്നതായി കണ്ടെത്തിയിട്ടുണ്ട്. ചിമ്പാൻസി, ഡോൾഫിനുകൾ, ബീവർ എന്നിവയാണ് അവയിൽ പ്രധാനം. ചിമ്പാൻസികൾ ലിവറുകൾ, ചിതലുകളെ പിടിക്കാനുള്ള കമ്പ് തുടങ്ങിയ ഉപകരണങ്ങൾ നിർമ്മിക്കുന്നതായി കണ്ടെത്തിയിട്ടുണ്ട്.
വർഗ്ഗം:സാങ്കേതികം
ശ്രീകണ്ഠദത്ത നരസിംഹരാജ വൊഡയാർ
1939 മുതൽ 1950 വരെ മൈസൂർ നാട്ടുരാജ്യം ഭരിച്ചിരുന്ന വൊഡയാർ രാജവംശത്തിലെ 1974-മുതൽ 2013-വരെയുള്ള അധിപനായിരുന്നു ശ്രീകണ്ഠദത്ത നരസിംഹരാജ വൊഡയാർ. 1950 ഫെബ്രുവരി 20-ന് ജനിച്ച ഇദ്ദേഹം 1974-ൽ പിതാവ് ജയചാമരാജേന്ദ്ര വൊഡയാറിന്റെ മരണത്തോടെ രാജപദവിയിൽ എത്തി. ഇദ്ദേഹം സ്വതന്ത്ര ഇന്ത്യയുടെ എട്ടാമത്തെതും ഒൻപതാമത്തേതും പതിനൊന്നാമത്തേതും പതിമൂന്നാമത്തേതും ലോ‌ക്‌സഭകളിൽ അംഗമായിരുന്നു.
2013 ഡിസംബർ 10-ന് ബാംഗ്ലൂരിൽ വെച്ച് ഹൃദയാഘാതം മൂലം അദ്ദേഹം മരണമടഞ്ഞു.
ഇതും കാണുക
വൊഡയാർ രാജകുടുംബം
അവലംബം
വർഗ്ഗം:മൈസൂർ രാജാക്കന്മാർ വർഗ്ഗം:എട്ടാം ലോക്‌സഭയിലെ അംഗങ്ങൾ വർഗ്ഗം:ഒൻപതാം ലോക്‌സഭയിലെ അംഗങ്ങൾ വർഗ്ഗം:പതിനൊന്നാം ലോക്‌സഭയിലെ അംഗങ്ങൾ വർഗ്ഗം:പതിമൂന്നാം ലോക്‌സഭയിലെ അംഗങ്ങൾ വർഗ്ഗം:1953-ൽ ജനിച്ചവർ
യിശ്മായേൽ
വർഗ്ഗം:ബൈബിളിലെ കഥാപാത്രങ്ങൾ
ബാരോറിസപ്റ്റർ
കഴുത്തിലൂടെ മസ്തിഷ്കത്തിലെത്തുന്ന ഇടത് - വലത് കരോട്ടിഡ് ധമനീഭിത്തിയിലും മഹാധമനിയുടെ വളവിലും (Aortic Arch) കാണപ്പെടുന്ന ഒരുതരത്തിലുള്ള മെക്കാനോറിസപ്റ്ററുകളാണ് ബാരോറിസപ്റ്ററുകൾ. രക്തക്കുഴലിലൂടെ ഒഴുകുന്ന രക്തത്തിന്റെ മർദ്ദവ്യത്യാസം മനസ്സിലാക്കി രക്തപ്രവാഹം സാധാരണ നിലയിലാക്കുകയാണിലരുടെ ധർമ്മം. രക്തക്കുഴലിന്റെ ഭിത്തിയിലുണ്ടാകുന്ന വലിവ് (Stretch) മനസ്സിലാക്കി മെഡുല്ല ഒബ്ലോംഗേറ്റയിലെ ന്യൂക്ലിയസ്സ് ട്രാക്റ്റസ് സോളിറ്റാരിയസ്സ് എന്ന ഭാഗത്തേയ്ക്ക് ഇവ നാഡീയആവേഗങ്ങൾ അയയ്ക്കുകയും അതുവഴി രക്തപ്രവാഹം സാധാരണനിലയിലാകുകയും ചെയ്യുന്നു.
പാവട്ട റ്റാരെനോയിഡ്സ്
റുബിയേസീ കുടുംബത്തിലെ ഒരു ജനുസ്സായ പാവട്ടയിലെ ഒരു സ്പീഷിസാണ് പാവട്ട മാനിയൻഗ്വെൻസിസ്  - Pavetta manyanguensis. കെനിയയിലാണ് ഇവ സഹജമായി കാണപ്പെടുന്നത്.
അവലംബം
വർഗ്ഗം:പാവട്ട
വൈക്കം ചന്ദ്രശേഖരൻ നായർ
ജീവിതരേഖ
കോട്ടയം ജില്ലയിലെ വൈക്കത്ത് പി. കൃഷ്ണപിള്ളയുടെയും പാർവ്വതി അമ്മയുടെയും മകനായി ജനിച്ചു. സി.എം.എസ്‌. കോളജിൽ പഠിക്കുമ്പോൾ രാഷ്‌ട്രീയത്തിൽ ആകൃഷ്ടനായി. കോളേജിൽ നിന്ന് പുറത്താക്കപ്പെട്ടു. പത്രപ്രവർത്തനരംഗത്തിറങ്ങിയ അദ്ദേഹം കേരളഭൂഷണം, മലയാളമനോരമ, പൗരപ്രഭ, കേരളം, ജനയുഗം, കൗമുദി, ചിത്രകാർത്തിക, കുങ്കുമം, കുമാരി തുടങ്ങിയ ആനുകാലികങ്ങളിൽ പ്രവർത്തിച്ചു. കമ്യൂണിസ്‌റ്റ്‌ പാർട്ടിയുടെ സാഹിത്യ-സാംസ്‌കാരിക വിഭാഗത്തിൽ സജീവമായ ഇദ്ദേഹം ജനയുഗം പത്രത്തിന്റെയും വാരികയുടെയും ആരംഭപ്രവർത്തകരിൽ ഒരാളാണ്. കമ്മ്യൂണിസത്തോടൊപ്പം ദാർശനിക ചിന്തകളിലും അദ്ദേഹം താത്പര്യം പുലർത്തിയിരുന്നു. വേദേതിഹാസങ്ങളുൾപ്പെടെയുള്ള ഭാരതീയദർശനങ്ങളിലും പാശ്ചാത്യ ദർശനങ്ങളിലും നിരന്തരപഠനം നടത്തിയിട്ടുണ്ട്.
thumb|250px|right|വൈക്കം [[കാക്കനാടൻ|കാക്കനാടനോടൊപ്പം]] നിരവധി നോവലുകളുടെ രചയിതാവാണ് വൈക്കം ചന്ദ്രശേഖരൻ നായർ. മലയാള നോവൽ സാഹിത്യത്തിന്റെ ആരംഭദശയിൽ സജീവമായിരുന്ന ചരിത്രാഖ്യായികളെ ഒരു ഇടവേളക്കു ശേഷം മടക്കിക്കൊണ്ടു വന്നത് വൈക്കമാണെന്നു പറയാം. അദ്ദേഹത്തിന്റെ പ്രശസ്തനോവലായ പഞ്ചവൻകാട് വേണാട്ടു ചരിത്രത്തിന്റെ ഉദ്വേഗജനകമായ പുനരാഖ്യാനമാണ്. തിരുവിതാംകൂറിന്റെ ചരിത്രവുമായി ബന്ധപ്പെട്ട സംഭവങ്ങളാണ് നാഗമ്മ എന്ന നോവലിലും പശ്ചാത്തലമാകുന്നത്. കേരളത്തിലെ രാഷ്ട്രീയപ്രക്ഷോഭങ്ങൾ പ്രമേയമാക്കിയ നോവലാണ് നഖങ്ങൾ എങ്കിൽ ജനിമൃതികളെ ദാർശനിക ഭാവത്തോടെ സസൂക്ഷ്മം വീക്ഷിക്കുന്ന നോവലാണ് സ്മൃതികാവ്യം. ബൈബിളിലെ ഉത്പത്തി പുസ്തകത്തിലെ കായേന്റെയും ഹാബേലിന്റെയും കഥയെ ആധാരമാക്കി കയീന്റെ വംശം എന്നൊരു നോവലും വൈക്കം രചിച്ചിട്ടുണ്ട്. ഒരേ സമയം പല പേരുകളിൽ അദ്ദേഹം എഴുതിയിരുന്നു. വത്സല എം.എ സാത്യകി, പ്രതാപ ചന്ദ്രൻ, ഫിലോമിനാ മാത്യു എന്നിങ്ങനെ നിരവധി പേരുകളിൽ ആദ്ദേഹം എഴുതിയിരുന്നു.
വൈക്കത്തിന്റ നോവലുകളെപ്പോലെ തന്നെ അദ്ദേഹത്തിന്റെ നാടകങ്ങളും ശ്രദ്ധേയങ്ങളായിട്ടുണ്ട്. പന്ത്രണ്ടിലേറെ നാടകങ്ങൾ രചിച്ചിട്ടുണ്ട്. ജാതൂഗൃഹം എന്ന നാടകത്തിന് 1980-ലെ സാഹിത്യ അക്കാദമി പുരസ്കാരം ലഭിച്ചു. അദ്ദേഹത്തിന്റെ ചില കൃതികൾ ചലച്ചിത്രങ്ങളായിട്ടുണ്ട്. ഇതിനു പുറമേ അനാർക്കലി തുടങ്ങിയ ചലച്ചിത്രങ്ങളുടെ തിരക്കഥാരചനയും നിർവ്വഹിച്ചിട്ടുണ്ട്. മാധവിക്കുട്ടി എന്ന തിരക്കഥയ്ക്ക് അവാർഡ് ലഭിച്ചിട്ടുണ്ട്.നല്ല ചിത്രകാരൻ കൂടിയായ വൈക്കം സംഗീതം, അഭിനയം എന്നീ മേഖലകളിലും കഴിവുകൾ തെളിയിച്ചിട്ടുണ്ട്. കെ.പി.എ.സി. യിൽ ഇടയ്ക്ക് അഭിനേതാവായും പ്രലർത്തിച്ചു. 1978 മുതൽ 1981 വരെ കേരള സംഗീത നാടക അക്കാദമി ചെയർമാനായി പ്രവർത്തിച്ചിരുന്നു.
സുശീലാദേവിയാണ് ഭാര്യ. സി.ഗൗരീദാസൻ നായർ, ലത, പ്രിയ, ഉമ, ഗിരി, ഗൗതം, വത്സല എന്നിവരാണ് മക്കൾ. ഇവരിൽ ഗൗരീദാസൻ ദ ഹിന്ദു ദിനപത്രത്തിന്റെ കേരള ബ്യൂറോ ചീഫാണ്.
തൂലികാ നാമങ്ങൾ
വൈക്കം ചന്ദ്രശേഖരൻ നായർ വൈക്കം ലത, വത്സല എം എ, ഫിലോമിന മാത്യു, മിസിസ് മായാവതി, വി പ്രതാപചന്ദ്രൻ എം.എസ്സി (ഈ പേരിലാണു കാമസൂത്രം മൊഴിമാറ്റം ചെയ്തത്) കേണൽ പ്രസാദ്, സാത്യകി, ശ്രീകാന്ത് വർമ എന്നീ പേരുകളിലും എന്നിങ്ങനെ വ്യത്യസ്ത തൂലികാനാമങ്ങളിൽ വൈക്കം രചന നടത്തിയിരുന്നു. കേണൽ പ്രസാദ്‌ എന്ന പേരിൽ പതിമൂന്നോളം അപസർപ്പക നോവലുകളുമെഴുതിയിട്ടുണ്ട്.
നോവലുകൾ
മാമാങ്കരാത്രി
ലേഖന സമാഹാരങ്ങൾ
അനുഭവങ്ങളെ നന്ദി (2 വാല്യങ്ങൾ) - ആത്മകഥാപരമായ ലേഖനങ്ങൾ.
അവലംബം
വർഗ്ഗം:മലയാളം നോവലെഴുത്തുകാർ വർഗ്ഗം:മലയാളനാടകകൃത്തുക്കൾ വർഗ്ഗം:സമഗ്രസംഭാവനക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ വർഗ്ഗം:മികച്ച കഥയ്ക്കുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ വർഗ്ഗം:1920-ൽ ജനിച്ചവർ വർഗ്ഗം:2005-ൽ മരിച്ചവർ വർഗ്ഗം:ഏപ്രിൽ 13-ന് മരിച്ചവർ
ലാപ്പറ്റ് ഫേയ്സ്ഡ് കഴുകൻ
പ്രത്യേകതകൾ
ഇവയുടെ കൊക്കുക്കൾ കറുത്തതും കണ്ണുകൾ ഇരുണ്ടതുമാണ്. ചിറക് വിടർത്തുമ്പോൾ 2.5-3 മീറ്റർ വരെ നീളം വരും. ശരീരഭാരം 10-13 കിലോഗ്രാം.
പുറത്തേക്കുള്ള കണ്ണികൾ
വർഗ്ഗം:കഴുകന്മാർ വർഗ്ഗം:ആക്സിപിത്രിഡേ ജന്തുകുടുംബത്തിൽ ഉൾപ്പെട്ട പക്ഷികൾ
ആൻഡ്രോമീഡ ഗാലക്സി
ഒരു സർപ്പിളാകൃതിയിലുള്ള താരാപഥമാണ്‌ ആൻഡ്രോമീഡ (Andromeda, മെസ്സിയർ 31, അഥവാ M31, NGC 224). 25 ലക്ഷം പ്രകാശ വർഷങ്ങളാണ്‌ ഈ താരാപഥത്തിലേക്കുള്ള ദൂരം. ആൻഡ്രോമീഡ നക്ഷത്രരാശിയിലാണ്‌ ഇത് കാണപ്പെടുന്നത്. സർപ്പിളാകൃതിയിലുള്ള താരാപഥങ്ങളിൽ ക്ഷീരപഥത്തോട് ഏറ്റവും അടുത്ത് കിടക്കുന്നതാണ്‌ ഇത്. ചന്ദ്രനില്ലാത്ത രാത്രികളിൽ നഗ്നനേത്രങ്ങൾ കൊണ്ട് ഇതിനെ ദർശിക്കാൻ കഴിയും.
ലോക്കൽ ഗ്രൂപ്പിലെ ഏറ്റവും വലിയ താരാപഥമാണ് ആൻഡ്രോമീഡ. ഇത് കൂടാതെ ക്ഷീരപഥം, ത്രിഭുജം താരാപഥം കൂടെ 30 ഓളം മറ്റ് ചെറിയ താരാപഥങ്ങൾ എന്നിവയുടെ കൂട്ടമാണ്‌ ലോക്കൽ ഗ്രൂപ്പ്. കൂടുതൽ വലിപ്പമുള്ളത് ആൻഡ്രോമീഡക്ക് ആണെങ്കിലും കൂടുതൽ ഭാരം ഇതിനായിരിക്കില്ല എന്നാണ്‌ പുതിയ നിരീക്ഷണങ്ങൾ പ്രകാരം വിലയിരുത്തപ്പെടുന്നത്. ക്ഷീരപഥത്തിൽ കൂടുതൽ തമോദ്രവ്യം അടങ്ങിയിരിക്കാം എന്നാണ്‌ ഇതിന്‌ കാരണമായി ജ്യോതിശാസ്ത്രം ചൂണ്ടികാണിക്കുന്നത്. ഒരു ലക്ഷം കോടിയോളം നക്ഷത്രങ്ങൾ ആൻഡ്രോമീഡയിലുണ്ട് എന്നാണ്‌ നിരീക്ഷണങ്ങൾ പ്രകാരമുളള കണക്ക്. ഇത് ക്ഷീരപഥത്തിലുള്ളതിനേക്കാൾ വളരെ കൂടുതലാണ്‌. 2006 ലെ കണക്ക് പ്രകാരം ആൻഡ്രോമീഡയുടെ ഭാരം 7.1×1011 സൗരഭാരങ്ങളാണ്‌.
കാഷ് രജിസ്റ്റർ
കാഷ് രജിസ്റ്റർ കമ്പ്യൂട്ടർ പ്രോഗ്രാമുകളുടെ സഹായത്തോടെ പ്രവർത്തിക്കുന്ന ഒരു ഇലക്ട്രോണിക് ഉപകരണമാണ്. ഒരേ സമയത്ത് കണക്കുകൾ കൂട്ടാനും അവ ഓഡിറ്റ് ചെയ്യാനും കണക്കുകളുടെ രജിസ്റ്ററുകൾ സൂക്ഷിക്കാനും ഇവയ്ക്ക് കഴിയും. ഇതിനുപുറമെ ചില കാഷ് രജിസ്റ്ററുകളിൽ പണം സൂക്ഷിക്കാനുള്ള പ്രത്യേക ഡ്രോയറുകളും ഉണ്ട്. ഓഹിയോവിലെ ഡേയ്ടണിൽ വിനോദ റെസ്റ്റോറന്റുകൾ നടത്തിക്കൊണ്ടിരുന്ന ജെയിംസ് റിട്ടി 1879-ൽ ആദ്യത്തെ കാഷ് രജിസ്റ്റർ കണ്ടുപിടിച്ചു. കമ്പ്യൂട്ടറിന്റെ ആഗമനത്തോടു കൂടി മെക്കാനിക്കൽ കാഷ് രജിസ്റ്റർ രംഗത്തെത്തി. വില്പനയുടെ വിവരങ്ങളെല്ലാം ഒരു കമ്പ്യൂട്ടറിൽ ശേഖരിക്കാൻ കഴിയുന്ന ഉപകരണമാണ് മെക്കാനിക്കൽ കാഷ് രജിസ്റ്റർ.